Marilynin miehet | Mmmm...\nMarilyn, joka syntyi avioliiton ulkopuolisena lapsena, ei koskaan tuntenut biologista isäänsä Charles Stanley Giffordia henkilökohtaisesti, sillä mies kieltäytyi olemasta missään tekemisissä hänen kanssaan. ”Ainoa asia, mitä halusin häneltä, oli lupa kutsua häntä isäkseni,” Marilyn sanoi murheellisena. Hylätyksi tulleen pikkutytön trauma oli jotain, mistä Marilyn kärsi koko loppuelämänsä. Tästä syystä vanhemmat miehet tuntuivat vetoavan Marilyniin, tosin eivät välttämättä aina romanttisessa mielessä, vaan isän korvikkeina. Isähahmoja olivat mm. draamaopettajat Michael Chekhov ja Lee Strasberg sekä näyttelijä Clark Gable.\nMarilyn kertoi olleensa ylpeä siitä, ettei hän uransa alkuvaiheessa koskaan ollut kenenkään rakastajar rahasta taikka vastapalveluksista, vaikka moni mies oli kaunottareen paitsi hullaantunut, myös varakas ja valmis tekemään tästä rikkaan naisen sormia napsauttamalla. Tukijoita tällä toki oli, kuten agentti Johnny Hyde ja elokuvamoguli Joseph Schenck, mutta Marilyn oli periaatteen nainen ja meni naimisiin vain rakkaudesta. Toisaalta hän heilasteli elämänsä aikana usean ukkomiehen kanssa.\nMarilynin miesmaku ei ollut tyypillinen Hollywood -hunk, vaan hän piti ennemmin ujoista, hieman pidättyväisistä miehistä, joilla oli syvällinen puoli. Marilyn sanoi: ”Todellinen rakastaja on se mies, joka sykähdyttää sinua pelkästään koskettamalla päätäsi tai hymyilemällä sinulle – tai tuijottamalla tyhjyyteen.” Marilyn sanoi tunteneensa vetoa etenkin silmälasipäisiin miehiin. Elokuvassa Kesäleski Marilyn lausui pitkän monologin siitä minkälaisen miehen kaikki olettavat, että sellainen tyttö kuin hän on, haluaa. Marilyn yllätti kuvaustiimin suoriutumalla tästä muutamalla otolla – kenties, koska hän samaistui roolihahmonsa sanoihin:\nMarilyn ei löytänyt säilyvää onnea. Urasuuntautuneisuus ja kuuluisuus loivat omat haasteensa kumppanin löytämiseen. Elämänsä loppupuolella ja jo kolmesti avioeron läpikäyneenä, Marilyn sanoi: ”Kukaan mies ei nähtävästi ole valmis elämään vaimonsa kuuluisuuden varjossa. Kukaan ei halua tulla tunnetuksi Herra Marilyn Monroena.”\nJuttua ja juoruja Marilynin väitetyistä rakastajista on vuosien aikana ollut niin paljon, että ”minä makasin Marilynin kanssa” -tyyppiset paljastuskirjat muodostavat oman subkategoriansa. Vaikka Marilyn oli hurmaava nainen ja sai osakseen paljon huomiota miehiltä (joskus liiaksikin kun kaikenmaailman ”stalkkerit” ja limanuljaskat pyrkivät saamaan osansa hänestä) ja hänellä oli ystäviensä mukaan vilkas seuraelämä, eivät kaikki stoorit suhteista ole totta (Marilyn ei myöskään ollut homoseksuaali). Tässä osiossa mainitaankin vain ne miehet, joiden kanssa Marilynillä tiedetään varmasti olleen romanttinen suhde jossain vaiheessa hänen elämäänsä.\nJames ”Jim” Dougherty, poliisi, 1942-1946\nMarilyn, tai tuolloin vielä Norma Jeane, meni naimisiin ensi kerran vasta 16-vuotiaana, mitä hän ei ikinä muistellut lämmöllä. Avioliitto ”naapurinpojan” kanssa oli järjestetty Norma Jeanen virallisen holhoojan Gracen toimesta ja solmittiin, jottei tytön tarvinnut palata orpokotiin.\nJim ja Norma Jeane tutustuivat ensi kerran kun Grace patisti pojan kyyditsemään tyttöä kotiin koulupäivän päätteeksi pitkän ja mutkaisen matkan vuoksi. Jim oli vastahakoinen, mutta suostui kuitenkin. Tavatessaan 15-vuotiaan nukkemaisen Norma Jeanen, jota tämä kuvaili myöhemmin ujoksi ja hennoksi, ei nuorukaista enää kaduttanut, sillä he tulivat toimeen mainiosti. Grace sekä Jimin äiti Ethel olivat tästä innoissaan ja lähes patistivat nuoret jatkotreffeille. Lopulta he alkoivat tapailla toisiaan säännöllisesti. Jim piti tyttöä suloisena ja Norma Jeanekin tuntui pitävän Jimistä, mutta nuorukaista huoletti heidän ikäeronsa.\nKun Grace miehineen päätti muuttaa Länsi-Virginiaan, oli Norma Jeanelle järjestettävä jokin paikka, sillä Gladys oli vaatinut, että hänen tyttärensä tuli pysyä Kalifornian osavaltiossa lähellä äitiään. Vaihtoehtoina olivat joko orpokoti taikka avioliitto Doughertyjen pojan kanssa, mikä oli Gracen idea. Jim vastusti ajatusta perustellen olevansa liian nuori asettuakseen aloilleen. Norma Jeane taas ei vuorostaan halunnut palata orpokotiin, mutta ajatus avioliitosta tuntui sekin kaukaiselta. Hänellä ei kuitenkaan ollut valinnanvaraa. Kun Jim kuuli, että tyttörukan olisi palattava orpokotiin, hän suostui alttarille lähinnä, koska sääli Norma Jeanea. Doughertyn sukulaisten mukaan miehellä oli kuitenkin myös aitoja tunteita Normaa kohtaan eikä Jim olisi mennyt naimisiin pelkästä pakosta. Norma Jeanen oli avioiduttuaan jätettävä koulut kesken, mitä hän myöhemmin aina katui ja häpesi. Norma Jeanea jännitti hänen uusi roolinsa vaimona vähäisillä elämänkokemuksillaan, etenkin, koska hän ei ollut seksuaalisesti kokenut ja ajatus siitä, mitä aviomies voisikaan hänelle tehdä, pelotti tyttöä.\nHäät pidettiin kesäkuun 19. päivä vuonna 1942 Doughertyn ollessa 21-vuotias, Norma Jeane tuskin 16. Häiden jälkeen uunituore aviopari muutti yhteen ja yritti parhaansa, mutta tuskin kumpikaan oli tarpeeksi kypsä yhteiseen avioelämään. Normasta tuli Jimille kuitenkin erittäin tärkeä, sillä miehen mukaan hänessä yhdistyivät kaikki ne ominaisuudet, mitä aviovaimolta saattoi toivoakin. ”Mutta hänessä oli myös vakava puoli. Hän oli selkeästi herkkä ja haavoittuvainen tyttö, jota voisi helposti käyttää hyväkseen, koska hän luotti ihmisiin,” mies kertoi.\nJimin ja Norman suhde oli lämmin; Norma Jeane oli romantikko, joka piilotti miehensä eväsboxiin paperille raapustamiaan rakkaudentunnustuksia. Tytölle oli myös hyvin tärkeää, että häntä pideltiin hyvänä; suukoteltiin ja halailtiin. Doughertylla oli kuitenkin myös tapana leikkimielisesti kiusoitella nuorta vaimoaan, koska tämä oli ikänsä puolesta vielä niin naivi. ”En osannut kohdella tuolloin naisia oikein ja olen varma, että satutin hänen tunteitaan monesti,” Dougherty kommentoi. Norma Jeane lähes ripustautui tähän, sillä Jim oli kaikki, mitä tytöllä oli Doughertyn muun perheen lisäksi. Norma Jeane tulikin hyvin juttuun heidän kanssaan ja koko perhe oli hullaantunut häneen.\nToisen maailmansodan aikana Jim värväytyi merijalkaväkeen ja sai komennon merille, jolloin Norma Jeane jäi kotiin odottamaan aviomiestään. Hän otti Jimin lähdön raskaasti – aivan kuin hänet olisi jälleen hylätty. Sodan aikana naiset menivät töihin auttamaan sotaponnisteluissa, heidän joukossaan myös Norma Jeane. Hän työskenteli laskuvarjotehtaalla kun armeijan lähettämä valokuvausyksikkö saapui paikalle ottamaan kuvia työn äärellä olevista naisista sodassa taistelevien miesten moraalin kohottamiseksi. Valokuvaaja David Conover bongasi oitis luonnonkauniin Norma Jeanen ja kannusti tätä aloittamaan mallintyöt otettuaan hänestä muutamia valokuvia. Norma Jeane sai töitä Blue Book -mallitoimistosta ja ryhtyi ammattimalliksi. Hän menestyi alalla upeasti ja pian Norma Jeanen kasvot tulivat tutuksi valtakunnallisten ja kansainvälisien lehtien kansikuvissa. Kerran Jim bongasi vaimonsa kuvan lehdestä. ”Tämä on minun vaimoni!” hän huudahti ja esitteli samaan komppaniaan kuuluneille kavereilleen kuvan muodokasta kaunotarta. ”Niin varmaan,” miehet vastasivat äänensävyssään ironiaa.\nDoughertyjen avioliitto kaatuikin lopulta Norma Jeanen kunnianhimoisiin urahaaveisiin. Jim ei koskaan kannustanut vaimoaan kun tämä alkoi menestyä mallina, vaan vaati tätä lopettamaan työt kun hän palaisi komennukselta. Norma Jeane oli toista mieltä. Hän näki mahdollisuutensa tulleen ja unelmoi nyt näyttelijän urasta, sillä kaunottaren suunnattoman suosion saavuttaneet mallikuvat kiinnittävät myös Twentieth Century Foxin kykyjenetsijän huomion. Norma Jeane ei kuitenkaan nähnyt syytä pistää välejä poikki kokonaan tai edes muuttaa erilleen. Jim oli toista mieltä – he olivat joko mies ja vaimo, tai ei mitään. Kaksikko oli eron jälkeen yhä puheväleissä, vaikkakin Dougherty sanoi tunteneensa olonsa syystäkin nujerretuksi. Kun he istuivat yhdessä alas kotitalonsa ulkopuolelle jutustelemaan viimeistä kertaa, kysyi Norma Jeane Jimiltä: ”No, haluatko edes tietää uuden nimeni? Marilyn Monroe.” Jim vastasi: ”Se on hyvä nimi.”\nMarilyn matkusti Las Vegasiin sinetöimään avioeron, joka astui voimaan syyskuun 13. päivä vuonna 1946. Vegasissa hän tapasi ja ihastui Bill Pursel nimiseen nuorukaiseen. Kaksikko tapaili toisiaan yhteisymmärryksessä suhteen tulevaisuudesta; Bill valmistautui lähtemään opiskelemaan ja Marilyn puolestaan keskittyi malli- ja filmiuraansa, mutta mikään ei estänyt viatonta hauskanpitoa. ”Hän oli erittäin tietoinen näyttävyydestään, muttei flirttaillut, vaan oli aina hyvin säädyllinen eikä juuri laittautunut minua varten, mistä minä pidin. Kun me olimme yhdessä hän antoi minulle kaiken huomionsa. Keskustellessaan tämä katsoi aina syvälle silmiin.” Pursel oli myös hyvin kannustava Marilyniä kohtaan: ”Norma Jeane,” kuten Pursel tätä kutsui, ”oli päättänyt tulla näyttelijättäreksi ja teki kovasti töitä sen eteen. Minä kannustin häntä tähtäämään korkealle.” Marilyn ehti tutustua Billin perheeseen ja he hullaantuivat häneen. Billin sisar Jeanne kommentoi: ”Hän oli älykäs, suloinen ja välitön tyttö, joka piti runoudesta, erityisesti Carl Sandburgista.”\nAvioeron jälkeen Jimillä ei ollut enää velvollisuutta elättää entistä vaimoaan, joten Marilyn oli vailla tuloja eikä hän ollut säästellyt varojaan ollessaan studion palkkalistoilla. Mallikeikkoja oli satunnaisesti ja muiden kulujen lisäksi Marilyn opiskeli myös Actors Labissä Michael Chekhovin johdolla sekä otti laulutunteja. Marilynin on väitetty toimineen pahimmassa rahapulassaan ”puhelintyttönä” ja tulleen tuolloin jopa raskaaksi, mutta Pursel oli toista mieltä: ”Puhelintytöt tienasivat hyvin, mutta hänellä ei juuri rahaa ollut eikä tämä koskaan ollut raskaana kun minä hänet tunsin. Norma Jeane ei olisi alentunut sellaiseen.” Myös Marilynin agentti Harry Lipton kertoi, että vaikka Marilyn sai meheviä tarjouksia vaikutusvaltaisilta miehiltä, herkkänä tyttönä hän vain loukkaantui ehdotuksista. ”Itsekunnioitus on tärkeimpiä asioita elämässä. Jos sitä ei ole niin mitä sinulle jää?” Marilyn kommentoi.\nElokuvatuottaja Joseph Schenck oli eräs Marilynin tukijoista. He olivat tavanneet yhteisen tuttavan illalliskutsuilla, jonka jälkeen Schenck kutsui Marilynin isännöimäänsä pokeri-iltaan, jonne hän värväsi nuoria kauniita tähtösiä korttia pelaavien miesten silmänruoaksi sekä drinkkejä sekoittelemaan. Marilyn kävi Schenckin luona usein myös illallisilla ja kuunteli mielenkiinnolla miehen tarinoita Hollywoodin historiasta. Sille tuulelle sattuessaan hän saattoi myös itkeä vasten Schenckin olkapäätä. Kun Schenck vuonna 1957 sai halvauksen, josta hän ei enää toennut sataprosenttiseksi, vieraili Marilyn iäkkään mogulin kuolinvuoteella. Sekä Marilyn että Schenck itse väittivät heidän suhteensa olleen pelkästään platoninen, mutta Marilyn kertoi myöhemmin ohjaaja Elia Kazanille, että mies oli kosinut häntä.\nOli miten oli, Schenck auttoi Marilyniä järjestämällä tälle tapaamisen Columbia Picturesin johtajan Harry Cohn kanssa helmikuussa 1948. Tapaaminen johti 6 kuukauden mittaiseen sopimukseen Columbian kanssa. Cohn johti studiotaan kuin diktaattori ja oli tunnettu temperamentistään. Hän vikitteli Marilyniä erään tapaamisen aikana ja kutsui tämän kanssaan huvipurrelleen. ”Lähden mielelläni, kiitos. Hauska tavata vaimonne purrella,” Marilyn vastasi viattomasti. Cohn raivostui: ”Jätä vaimoni pois laskuista,” hän sähisi. ”Ei sinun minulle tarvitse esittää puhtoista. Et ole minulle kuin yksi daami muiden joukossa.” Tämä jälkeen Marilyn käveli kylmästi ulos tilanteesta eikä taipunut äkäpussin edessä. ”Olin päättänyt, ettei kukaan tulisi käyttämään hyväkseen minua tai vartaloani, vaikka joku olisikin voinut auttaa minua urallani siitä hyvästä. En ikinä tapaillut miehiä, joista en pitänyt. Kukaan ei voinut pakottaa minua,” hän sanoi. Kuten arvata saattaa ei Cohn enää myöhemmin uudistanut Marilynin sopimusta.\nColumbialle työskennellessään Marilyn tapasi ensi kertaa komean laulunopettajan Fred Kargerin sekä Natasha Lytessin, josta tuli hänen draamaopettajansa seuraavan kuuden vuoden ajaksi. Marilyn rakastui palavasti Kargeriin, jolla oli 6-vuotiaan tyttärensä kokoaikainen huoltajuus. Marilyn piti myös hänen muusta perheestään ja oli valmis jopa alttarille miehen kanssa – Marilynin omien sanojen mukaan Fred oli hänen ensirakkautensa. Mies oli kuitenkin vastikään eronnut eikä tällä ollut kiire uusiin naimisiin, ja oli sitä paitsi sitä mieltä, ettei Marilynissä ollut vaimoainesta. Fredillä oli tapana vähätellä ja sättiä Marilyniä, sillä hän piti tätä naivina, heillä kun oli ikäeroa kymmenisen vuotta. ”Enimmäkseen hän puhui minusta kritisoiden. Hän moitti järjenjuoksuani, pyrki tuon tuostakin osoittamaan miten vähän minä tiesin ja kuinka ylipäänsä olin tietämätön maailman menosta,” Marilyn sanoi. Fredin mukaan Marilyn oli myös liian boheemi ja herkkä, koska hän itki helposti: ”Se johtuu siitä, ettei mielesi ole tarpeeksi kehittynyt. Verrattuna tisseihisi se on alikehittynyt,” mies solvasi. Mitä enemmän Fred kritisoi, sen enemmän Marilyn yritti miellyttää häntä, mutta tämä ei kovasta yrityksestä huolimatta lämmennyt. ”Hän ei rakastanut minua. Mies ei voi rakastaa naista jota hän halveksii. Ei saata rakastaa jos mielessään häpeää häntä,” Marilyn sanoi. Vuoden 1948 lopussa romanssi oli ohi. Välit Fredin äitiin, Anneen, säilyivät kuitenkin hyvinä aina Marilynin kuolemaan saakka.\nSeuraavaksi kuvaan astui vielä tärkeämpi mies: Johnny Hyde. Hyde oli päälle viidenkymmenen, varapääjohtaja William Morris agentuurissa ja varsin vaikutusvaltainen agentti Hollywoodissa. Hän rakastui Marilyniin päätäpahkaa, mutta oli myös aidosti sitä mieltä, että Marilynissä oli tähtiainesta ja että hän omasi kykyjä. ”Kun kerroin Johnnylle toiveistani tulla näyttelijättäreksi, hän ei virnuillut, vaan kuunteli tarkkaan. Johnny otti minut tosissaan ja olen siitä hänelle ikuisesti kiitollinen,” Marilyn sanoi. Pian Hydestä tuli Marilynin agentti/manageri, konfidantti ja mentori. Hyde ohjasi Marilyniä kirjallisuuden sekä klassisen musiikin pariin ja kannusti tätä suhtautumaan omiin haaveisiinsa vakavasti. Hän muun muassa esitteli Marilynille Dostojevskin romaaniin Karamazovin Veljekset perustuvan käsikirjoituksen. Sen jälkeen Marilyn haaveili aina Grushenkan roolista.\nJohnny oli Marilynille kiltti ja kuuntelevainen isähahmo. ”Hän tunsi paitsi minut, myös Norma Jeanen. Hän tiesi suruistani ja kuinka epätoivoinen olin,” Marilyn sanoi. Hyde jätti perheensä ja osti ökyasunnon Beverly Hillsistä, jossa Marilyn asui osan ajasta hänen kanssaan. Mies aavisteli, ettei eläisi enää kauan, sillä hän kärsi sydämen vajaatoiminnasta. Siksipä hän kosi Marilyniä yhä uudestaan ja uudestaan. Mikäli Marilyn olisi suostunut, olisi hän perinyt Hyden mittavan omaisuuden ja juuri tätä Hyde ajoikin takaa; hän halusi varmistaa, että Marilyn pärjäisi jos hän kuolisi. Marilyn kieltäytyi, sillä vaikka tämä rakastikin Johnnyä, ei Marilyn ollut rakastunut häneen. ”Kun Johnny otti minut syliinsä ja sanoi rakastavansa minua, tiesin, että hän puhui totta. Kukaan ei ollut koskaan rakastanut minua sillä tavalla. Toivoin koko sydämestäni, että olisin pystynyt rakastamaan häntä takaisin,” Marilyn sanoi.\nTästä huolimatta Hyde ei kantanut kaunaa vaan pyhitti kaiken aikansa auttaakseen Marilyniä tämän uralla ja teki hänen hyväkseen kenties enemmän kuin kukaan muu. Hyde muun muassa järjesti Marilynille koeluvun pieneen, mutta tärkeään osaan Angelana elokuvassa Asfalttiviidakko. Marilyn sai osan ja oli siinä varsin vakuuttava. Tämä poiki hänelle roolin Claudiana filmissä Kaikki Eevasta, joka palkittiin parhaan elokuvan Oscar -palkinnolla vuonna 1951. Kahden vakuuttavan roolisuorituksen ja Kaikki Eevasta elokuvan menestyksen jälkeen Hyde neuvotteli Marilynille uutta seitsemän vuoden sopimusta Foxin kanssa.\nAuttavaiseksi osoittautui myös kolumnisti Sidney Skolsky, kenet Marilyn tapasi tehdessään elokuvaa Kaikki Eevasta. He ystävystyivät oitis ja näyttäytyivät usein yhdessä Hollywoodissa. Skolsky piti Marilyniä älykkäänä: ”Hän ei ollut tyypillinen blondi pimu, joita elokuvastudiot olivat pullollaan. Hän oli kiltti, pehmeä ja avuton. Lähes jokainen joka tapasi Marilynin halusi auttaa häntä. Hänen oletettu avuttomuutensa oli hänen suurin vahvuutensa.”\nHyde kuoli joulukuussa vuonna 1950. Sihteerikkönsä mukaan hänen viimeisin pyyntönsä oli: ”Pidä huolta, että Marilyniä kohdellaan perheenjäsenenä.” Toisin kävi. Hyden vaimo ja lapset olivat Marilyniä kohtaan katkeria ja Johnnyn kuoleman jälkeen he heittivät Marilynin ulos Hyden Beverly Hillsin asunnosta sekä perivät takaisin kaikki Johnnyn Marilynille antamat kalliit korut ja vaatteet. Lisäksi perhe kielsi Marilyniä saapumasta Johnnyn hautajaisiin. Hän saapui paikalle Natashan kanssa joka tapauksessa. Marilyn muisteli Johnnyä aina lämmöllä vielä vuosia hänen kuolemansa jälkeen: ”Johnny antoi minulle enemmän kuin ystävyytensä tai rakkautensa. Hän oli ensimmäinen mies, joka ymmärsi minua.”\nJoe DiMaggio, urheilija, 14.1. – 14.9.1954\nMarilyn Monroe oli jo suhteellisen suuri tähti Hollywoodissa kun baseballin uljas urho, legendaarinen Yankee, Joe DiMaggio iski silmänsä kauniiseen filmitähteen. Mies kutsui Marilynin illalliselle, johon tämä suostui, vaikka Marilyn odotti Joen olevan itseään täynnä oleva öykkäröivä newyorkilaismies. Nainen yllättyi positiivisesti kun huomasi Joen olevankin ujoa ja hiljaista tyyppiä.\nVuonna 1951 Marilyn osallistui leikkimielisesti Chicago White Sox baseballjengin valmennukseen ja tapauksesta julkaistiin lehtiin kuvasarja. Kuvissa tiukkoihin shortseihin ja sporttiseen t-paitaan pukeutunut viehkeä Marilyn nähtiin mm. jutustelevan White Soxin pelaajien kanssa ja pitelevän baseballmailaa käsissään. Kun DiMaggio näki kuvat kiinnostui hän oitis vaaleasta kaunottaresta ja Marilynille lähetettiin treffikutsu, johon tätä piti aluksi hieman taivutella suostumaan, sillä hän ei tiennyt DiMaggiosta mitään ja ajatteli tämän todennäköisesti olevan kuitenkin pelkkä egoistinen machoilija. Kaksikko tapasi toisensa ensi kertaa ravintola Villa Novassa vuoden 1952 maaliskuussa. Marilynin yllätykseksi Joe olikin mukava mies.\nDiMaggio, joka oli tuolloin jo eläköitynyt baseballtähti ja eronnut yhden lapsen isä, ei ollut kiinnostunut Hollywoodin piireistä. Tällä ei juuri ollut taka-ajatuksia tutustuessaan Marilyniin, vaan hän oli aidosti kiinnostunut naisesta ihmisenä. Viimein Marilynin sydän suli ja sen jälkeen hän ja DiMaggio deittailivatkin tiiviisti aina kun Marilynilla oli vapaa-aikaa. ”Joe on ylväs ja sulava kuin Michelangelon patsas.” Marilyn totesi ihaillen. ”Pidän hänestä enemmän kuin kenestäkään toisesta tapaamastani miehestä.” Media seurasi kiihkeästi suhdetta – olivathan he kaksi tärkeää amerikkalaista tähteä.\nMarilyn ja Joe viettivät yhdessä aikaa leppoisasti järjestäen usein illalliskutsuja yhteisten ystävien kesken ja kutsuen kylään Joen perhettä. Kaikki ei tosin ollut aina pelkkää ruusuilla tanssimista; Marilynille läheiseksi muodostunut draamaopettaja Natasha Lytess ei voinut sietää Joeta, varsinkin kun hän sai toisinaan lohduttaa surullista Marilyniä aina silloin kun Joe oli ollut Marilyniä kohtaan ajattelematon. Tämän lisäksi Natasha ei myöskään pitänyt siitä, miten Joe oli korvannut hänen paikkansa Marilynin elämässä ja tunsi olonsa lähes mustasukkaiseksi. Kaikesta huolimatta Marilyn vietti mieluusti aikaansa Joen kanssa, joka oli naiseen umpirakastunut. Marilyn tunnusti ystävilleen, että Joe voisi hyvinkin olla jopa aviomiesehdokas.\n”Marilyn on simppeli tyttö. Hän on lämmin, rehellinen ja hieman ujo, aivan kuten Joe. Tämä voi kuulostaa siirappiselta, mutta nämä kaksi ovat kuin toisilleen tehdyt!” kommentoi DiMaggion sisar Marie. Marilyn, jolla ei koskaan ollut ongelmia hurmata ihmisiä välittömällä olemuksellaan, tuli jälleen erittäin läheiseksi uuden miesystävänsä perheen sekä poikapuolen kanssa, ja hän vietti paljon aikaa DiMaggioiden luona San Franciscossa. Marie sanoi: ”Marilyn auttaa mielellään keittiössä ja hänestä on paljon apua; heti ensimmäisellä tapaamisella tämä tarjoutui tiskaamaan tiskit aterioinnin jälkeen.” DiMaggioiden perhe tuntui Marilynille kuin omalta perheeltä, jota tällä ei koskaan ollut ja hän nautti yksinkertaisista huveista heidän kanssaan, kuten rannalla oleskelusta ja kalastamisesta sekä kokkaamisesta, tietenkin italialaisittain.\nSitten tapahtui se, mitä lehdistö oli enteillyt jo pitkään kun Joe romanttisen illallisen päätteeksi kosi Marilyniä uudenvuodenaattona. Tammikuun 14. päivä vuonna 1954 Amerikan oma sankari Joe ja kullannuppu Marilyn viimein vihkiytyivät vaatimattomin menoin San Franciscon kaupungintalolla samalla kun n. 500 hengen väkijoukko reporttereita ja faneja juhli heitä ulkopuolella. Jo heti liiton alussa tuli selväksi, että Joe oli Marilynistä varsin omistushaluinen, kuten tämä oli ollut ensimmäisestä vaimostaankin. Joe kuitenkin tarkoitti hyvää; tämä halusi suojella Marilyniä liian lähelle pyrkiviltä väkijoukoilta, valokuvaajilta ja studion hyväksikäyttäjiltä. Kun liitto myöhemmin hajosi, pysyi Joe naisen tukena aina tämän elämän loppuun asti ja vielä sen jälkeen. Marilyn oli totisesti hänen suuri rakkautensa.\nAviopari suuntasi häämatkalle Japaniin aiheuttaen paikan päällä hysterian. Japani valikoitui häämatkakohteeksi, koska Joella oli siellä baseballvalmennusta tehtävänään. Miehen hoitaessaan velvollisuuksiaan päätti Marilyn vierailla esiintymässä amerikkalaisten sotilaspoikien suureksi iloksi Koreassa. Kiertuetta ei sen kummemmin suunniteltu, vaan kyseessä oli täysin extemporekeikka. Marilynille tämä osoittautui hänen elämänsä kohokohdaksi saadessaan sotilailta valtavan hyvän vastaanoton. Kun Marilyn jälkeenpäin kertoi Joelle miten upealta 100 000 hengen väkijoukon hurraus kuulosti, ei Joe vaikuttanut innostuneelta tai ylpeältä vaimostaan. Marilyn oli riemuinnut: ”Sellaista mötäkkää on tuskin kukaan koskaan kuullut!” johon Joe tokaisi vähätellen: ”Kyllä minä olen.” Eripura alkoi syödä avioparin onnea jo varhaisessa vaiheessa liittoa ja riidat olivat väistämättömiä.\nVaikka Joe välitti Marilynistä erittäin paljon ja oli valmis melkein mihin vain hänen puolestaan, osasi mies olla toisinaan varsinainen jurottava jääräpää ja kohteli välillä vaimoaan hyytävin ottein. Jotkut jopa epäilevät tämän olleen väkivaltainen, sillä avioliiton aikana Marilynin iholle ilmaantui usein mustelmia ja kerran jopa murtunut peukalo. Kuten Doughertyllä, myös Joella oli ongelmia Marilynin kunnianhimon kanssa; vaikka Joe yritti pysyä avoimena, oli hän sentään italialainen sekä vielä konservatiivinen, miehinen mies – Joe halusikin tottelevaisen kotivaimon, ei itsenäistä uranaista. Joe oli jo eri elämänvaiheessa ja valmiina viettämään rauhallisempia eläkepäiviä kun taas Marilynistä oli juuri tullut supertähti. Marilynin seksikäs imago oli sekin liikaa mustasukkaisuuteen taipuvaiselle Joelle. Kumpainenkin jakoi haaveet perheestä, mutta Marilyn oli kuka oli; edellä aikaansa niin monin eri tavoin, ja tämän lisäksi Marilyn oli raatanut menestyksensä eteen liian paljon luopuakseen siitä voidakseen olla pelkkä kotirouva, etenkin kun avioliiton sisällä oli ongelmia. Samalla Joe tunsi toisinaan myös kateutta vaimonsa kuuluisuudesta, toisin kuin Marilyn, joka säteili ylpeänä miehensä rinnalla aina kun DiMaggion ihailijat lähestyivät tätä nimikirjoitusten perässä.\nMarilynillä ja Joella tuntui olevan myös eri intressit; Joe saattoi istua laiskanlinnassaan ja tuijottaa televisiota tuntikausia kun taas Marilyn nautti hyvistä keskusteluista, taiteesta ja kirjallisuudesta. Joskus Marilynistä tuntui, ettei hänen miehensä juuri huomannut häntä ja he elivät yhdessä kuin kämppäkaverit eri huoneissa yhteisessä asunnossaan, nähden toisiaan vain harvoin. Joe myönsi myöhemmin kohdelleensa Marilyniä välillä kuin ilmaa ja olleensa kylmätunteinen, mitä hän katui.\nViimeinen naula arkkuun lyötiin Kesälesken kuvauksissa New Yorkissa Marilynin filmatessa kuuluisaa kohtausta, jossa hänen hameensa helmat hulmahtivat ilmavirran puhaltamana naisen korviin. Joe oli hänkin saapunut paikalle, samoin kuten sankka väkijoukko tuhansia uteliaita silmäpareja (joista suurin osa oli miehiä) sekä valokuvaajia, jotka ikuistivat tapahtuman kuviin. Marilynillä oli hellemekkonsa alla yllään päällekkäin kahdet valkoiset pikkuhousut, mutta salamavalojen räiskeissä niistäkin näkyi läpi, paljastaen enemmän kuin mitä oli tarkoitus. Kohtaus kuvattiin yli kymmenen kertaa väkijoukon suureksi riemuksi ja Joen suureksi kauhuksi sekä häpeäksi. Mies suuttui ja ryntäsi pois paikalta raivon vallassa. Myöhemmin kaksikon kuultiin riitelevän katkerasti keskenään ja Joen epäiltiin myös käyneen sanaharkan aikana käsiksi Marilyniin. Muksipa Joe Marilyniä tai ei, oli tuo ilta heidän liittonsa loppu. Nähtyään televisiosta Marilynin pitämän lehdistötilaisuuden avioeron johdosta, kirjoitti Joe Marilynille: ”En tiedä, mitkä tunteesi ovat minua kohtaan, mutta minä rakastan sinua vilpittömästi.” Hän pyysi Marilyniä harkitsemaan uudestaan eropäätöstään, mutta Marilyn oli jo päätöksensä tehnyt ja haki avioeroa, joka astui voimaan vuoden 1954 syksynä.\nJoe piti ex-vaimoaan kuitenkin edelleen silmällä; tämä palkkasi yksityisetsiviä seuraamaan Marilyniä ja asentamaan salakuuntelulaitteet hänen sekä Marilynin tuolloisen rakastajan Hal Scaheferin autoon. Joen sairaalloinen mustasukkaisuus sekä omistushalu kauhistuttivat Marilyniä, etenkin kun eräänä yönä Joe murtautui yksityisetsivien kanssa asuntoon, jossa tämä luuli Marilynin viettävän aikaa uuden miesystävänsä kanssa. Marilynin onneksi he murtautuivat väärään huoneistoon, jonka aikana hän ja Scahefer pakenivat paikalta. ”Hän oli seota mustasukkaisuudesta jokaista miestä kohtaan, joka pyrki Marilynin lähelle,” Schaefer sanoi. ”Joe pahoinpiteli häntä ja se raivostutti minua niin, että olin valmis kohtaamaan Joen kasvokkain, sillä minä todella rakastin Marilyniä. Joe oli ehkä kaksi kertaa kookkaampi kuin minä, mutta olin valmis. Marilyn kuitenkin sanoi, että hän tekisi minusta hakkelusta ja esti minua menemästä.” Romanssi Schaeferin kanssa hyytyi sekin. ”Marilyn oli rauhaton sielu. Hänen ihmissuhteensa eivät nekään olleet vakaalla pohjalla, sillä Marilynillä itsellään ei ollut minkäänlaista pohjaa elämässä,” Scahefer analysoi.\nHeidän välinsä kuitenkin lämpenivät uudelleen Marilynin elämän loppupuolella. Joe oli Marilynille varsin tärkeä tukipilari ja jotkut ovat jopa veikanneet, että he olisivat saattaneet yrittää uudestaan avioparinakin, mikäli Marilyn olisi saanut elää. Kun Marilyn vuonna 1961 joutui vastentahtoaan suljetuksi mielisairaalaan Payne Whitneyn klinikalle New Yorkiin eikä häntä päästetty pois, ilmestyi Joe paikalle kuin ritari konsanaan. Hurjistunut DiMaggio uhkasi henkilökunnalle purkaavansa klinikan maan tasalle ”tiili tiilin jälkeen,” ellei Marilyniä heti laskettaisi hänen huomaansa. Joe auttoi Marilynin kirjoille toiseen klinikkaan, jossa tätä ei kohdeltu kuin psykoottista potilasta ja mies vieraili hänen luonaan harvasepäivä. Sairaalajakson päätteeksi Marilyn matkusti vielä Joen mukana Floridan lämpöön rentoutumaan.\nMarilynin menehdyttyä otti Joe ohjat käsiinsä; hän huolehti siitä, että Marilyn sai arvoisensa hautajaiset sekä tuoreita ruusuja haudalleen säännöllisesti. Joe ei koskaan puhunut Marilynistä julkisuudessa. Hän ei myöskään koskaan mennyt uusiin naimisiin. Kun jo vuosia aikaisemmin menehtyneen DiMaggion omaisuutta huutokaupattiin vuonna 2006, tavaroista löytyi yllättäen myös miehen säilyttämiä muistoja Marilynistä.\nArthur Miller, näytelmäkirjailija, 1956-1961\nMarilyn ja Arthur Miller herättivät parina hilpeyttä; kukapa olisi uskonut, että Marilynin kaltainen typykkä syttyikin rillipäisestä intellektuellista? Näin kuitenkin oli. Marilyn suorastaan jumaloi Arthuria (tai ”Arturoa”, kuten hän tätä hellitellen kutsui). Miller oli paitsi älykäs, taiteellinen, menestynyt ja arvostettu, hän muistutti Marilynin mielestä ulkoisesti Amerikan entistä presidenttiä Abraham Lincolnia, joka sattui olemaan yksi naisen idoleista. Heidän avioliittonsa kesti Marilynin liitoista kaikista pisimpään, mutta vaikka he olivat toisiinsa silminnähden rakastuneita ja toiveet tulevaisuudelle olivat aluksi suuria, suhde tuotti paljon kipua sen molemmille osapuolille.\nVuonna 1955 Marilyn osoitti todelliset värinsä ja teki kenties kaikkein uskaliaimman ja pelottomimman siirron urallaan: hän jätti Hollywoodin ja lähti New Yorkiin etsimään itseään sekä opiskelemaan näyttelemistä. Marilyn oli lopenkyllästynyt tappelemaan studion pomojen kanssa; he eivät enää komentelisi häntä eikä tämä pyytelisi anteeksi sitä, että halusi tulla oikeaksi taiteilijaksi – änkytys oli loppunut, hän oli löytänyt äänensä. Valokuvaaja-ystävä Milton H. Greene ja Marilyn pistivät pystyyn ikioman tuotantoyhtiön nimeltä Marilyn Monroe Productions.\nMarilyn ja Milton tapasivat ensi kerran vuonna 1953, jolloin Milton saapui Foxin studioille Look -lehden lähettämänä kuvaamaan Marilyniä sekä muutamia muita sen ajan suuria tähtiä uutta lehtiartikkelia varten. Marilyn oli etukäteen kuullut paljon Greenestä sekä nähnyt hänen kuviaan. Hän yllätyi tavatessaan nuoren, ujohkon miehen. ”Sinähän olet vasta poikanen!” Marilyn sanoi, johon Milton vastasi: ”Ja sinä olet vasta tyttönen.” Marilyn piti Miltonin huumorintajusta, mutta vielä enemmän hän piti kuvista, jotka Milton otti hänestä. Niissä nähtiin ensi kertaa täysin uudenlainen Marilyn. Milton ei kohdellut häntä pinup -tyttönä, vaan kuvasi Marilyniä kuin hän olisi kuvannut Garboa. Marilynille se oli kunnia. Hän lähetti miehelle kimpun punaisia ruusuja sekä soitti kiittääkseen ”kauneimmista kuvista, mitä oli ikinä nähnyt.” Marilyn arvosti sitä, että Milton otti hänet vakavasti ja piti siitä, miten tämä kuvasi hänet; se vastasi Marilynin toiveita ja omaa käsitystä itsestään.\nMarilyn rakasti New Yorkia, ”Se on todellinen kotini,” tämä sanoi. New Yorkissa tätä ei pidetty friikkinä, vaan hänet hyväksyttiin mukaan eikä Marilynin pyrkimyksiä vähätelty. Jopa intellektuellit taipuivat polvilleen Marilynin vetovoiman edessä. Suurien muutosten pyörteissä aika näytti olevan kypsä myös uudelle rakkaudelle Marilynin elämässä. Hän deittaili tuolloin muun muassa näyttelijä Marlon Brandon kanssa, mutta menetti lopulta sydämensä huomattavasti epätodennäköiselle kandidaatille.\nKuvaan astui Arthur. Hän oli kirjallisuuden suurmiehiä ja prikuulleen Marilynin tyyppiä; älykäs, syvällinen ja ylväs mies kaikessa hiljaisuudessaan. Marilyn oli tavannut Millerin ensimmäistä kertaa jo vuonna 1951 elokuvan Ikuinen Valehtelija (engl. As Young As You Feel) kuvauksissa, jonne Arthur saapui Elia Kazanin kanssa. Kazanilla ja Marilynillä oli 50-luvun alussa romanttinen suhde, joka kesti Marilynin mukaan vuoden. ”Hän rakasti minua vuoden päivät ja tuuditti minut uneen eräänä tuskantäyteisenä iltana,” tämä kuvaili heidän välejään. Vielä erottuaankin Kazan ja Marilyn pysyivät hyvissä väleissä, ja he kirjoittivat toisilleen kirjeitä, joissa mies lähes isovelimäisesti pyrki neuvomaan ja auttamaan Marilyniä: ”Älä ota keneltäkään paskaa,” mies kirjoitti.\nMikäli Miller olisi ollut vapaa mies tavattuaan Marilynin ensi kertaa, olisi hän varmasti tapaillut tätä Kazanin sijaan, sillä Arthur meni Marilynistä sekaisin jo heti kättelyssä, kirjaimellisesti. ”Kätellessämme shokki hänen kehonsa liikehdinnästään kulki lävitseni. Sensaatio oli ristiriidassa hänen surumielisyytensä kanssa, josta kuitenkin kumpusi kaikki se glamour,” Miller kuvaili heidän ensikohtaamistaan. Marilyn suri tuolloin hiljattain kuollutta Hydeä. Tästä syystä hän myös ajautui Kazanin lohduteltavaksi. Samanaikaisesti Marilyn tunsi yhtä lailla vetoa Arthuriin. Heidän välillään suorastaan kipinöi. Kaksikko vietti keskenään aikaa Arthurin oleskellessa Kaliforniassa, mutta molemminpuolisesta kiinnostuksestaan huolimatta kumpikin pidättäytyi tuolloin etenemästä ystävyyttä pidemmälle, vaikka he huomasivatkin omaavansa paljon yhteistä.\nKun Kazan perui tällinsä Marilynin kanssa eräitä kokkareita varten, lähtikin Miller Marilynin deitiksi juhliin. Juhlatunnelmasta ja coctaileista huolimatta Arthur ei pyrkinyt lähentelemään Marilyniä, vaikkakin he tanssivat yhdessä ja Arthur kyyditsi Marilynin illan päätteeksi kotiin. Marilyn arvosti hänen herrasmiesmäisyyttään. Aika olikin kulunut juhlissa lähinnä keskustellen, kuten aina aikaisemminkin kun he olivat yhdessä. Vetovoima heidän välillään oli kuitenkin ilmeinen. ”Me vain tuijotimme toisiamme silmiin lähes koko illan,” Marilyn kertoi myöhemmin Natashalle.\nMiller sanoi paenneensa tuota voimaa takaisin vaimonsa ja lastensa luo New Yorkiin, mutta hänkin pysyi jonkin aikaa Marilyniin yhteydessä kirjeitse. ”Saatan vain toivoa, ettet satuta itseäsi tässä (kuuluisuuden) pelissä, tai koskaan muutu…” Arthur kirjoitti. Marilyn kertoi Natashalle, että Miller oli sellainen mies, jonka kanssa hän voisi mennä naimisiin. Vaikka heidän kiinnostuksensa toisiaan kohtaan ei tuolloin edennyt silmäpeliä pidemmälle, ei Arthur ollut kaukana Marilynin ajatuksista: ”Joskus mietin, että Arthur saattaisi nähdä minut jossakin filmeistäni ja halusin tehdä parhaani, koska hän lähestyi minua ja sanoi, että minun tulisi ehdottomasti näytellä teatterissa, mille ympärillä olleet ihmiset vain nauroivat. Arthur kuitenkin sanoi olevansa erittäin tosissaan.”\nKun Marilyn ja Arthur ajautuivat jälleen yhteen neljän vuoden kuluttua ensitapaamisestaan, heidän intohimonsa toisiaan kohtaan liekehti aiempaakin tulisemmin. Miller oli yhä naimisissa, mutta eron partaalla. Vaikka Arthur sanoi menneensä tunteistaan Marilyniä kohtaan sekaisin jo ensisilmäyksestä, kertoi hän mielessään aina kummitelleen pelko siitä, ettei heidän suhteestaan seuraisi hyvää. Tällä kertaa mies ei kuitenkaan pystynyt vastustamaan magneettista voimaa, joka veti häntä Marilynin luokse. ”Minulla oli paha aavistus kaikesta, mutta sillä ei ollut merkitystä, koska en pystynyt pysäyttämään itseäni, vaan ajauduin yhä kiihkeämmin Marilynin luo,” Arthur kertoi myöhemmin. ”Hän oli äärimmäisen herkkä instrumentti. Pelkästään hänen seurassaan oleminen tuntui kiihottavalta, kunnes tilanne rupesi kääntymään itseään vastaan.”\nKoska Arthur oli itsekin taiteilija, hän ymmärsi kenties parhaiten Marilynin taiteellisuutta kaikista Marilynin miehistä ja rohkaisi Marilyniä eniten tämän uralla, mutta heidän samankaltaisuutensa oli myös suhteen taakka; Marilynin kipuilut olivat loppujen lopuksi liikaa Arthurille, joka tarvitsi hänkin luovana ihmisenä omaa aikaa ja tilaa, jottei tämä olisi hukannut itseään täysin. Seurustelun alkuvaiheessa Millerillä ei kuitenkaan ollut tietoa siitä, kuinka syvällisiä Marilynin ongelmat olivat.\nMarilyn jumaloi Arthuria, sillä mies antoi tämän määritellä itse itsensä. Arthur otti hänet tosissaan ja rakasti tätä; ymmärsi, että hänellä oli vakava puolensa ja ettei hän ollut se hupsu tyttö, joksi häntä luultiin. Mies kuvaili Marilyniä runoilijaksi, joka seisoo kadunkulmassa yrittäen lausua säkeitään väkijoukolle samalla kun he raastavat vaatteet hänen yltään. Marilyn piti itsestään Millerin seurassa; kenties hän näki itsensä Arthurin silmin ja se loi häneen toivoa. Marilyn kirjoitti päivyriinsä Millerin olevan ainoa henkilö, johon hän luotti yhtä paljon kuin itseensä: täydellisesti.\nKun kaksikko viimein toi suhteensa julkisuuteen (vasta vuoden salaseurustelun jälkeen vuonna 1956 Millerin avioeron virallistuttua), se antoi kieltämättä Marilynin jo paljon muuttuneeseen imagoon vain lisää uudenlaista särmää, etenkin koska Arthurin nimi oli niin kutsutulla ”viihdeteollisuuden mustalla listalla.” Se oli luettelo viihdealan ammattilaisista, joiden palkkaus kiellettiin Yhdysvalloissa heidän todellisen tai oletetun vasemmistolaisen vakaumuksensa takia. Marilyn kommentoi kerran Susan Strasbergille, että tavattuaan Arthurin hän kiinnostui enemmän politiikasta.\nMyöhemmin Miller joutui kaikkea ”epäamerikkalaista” aktiviteettia silmällä pitäneen komitean eteen kovisteltavaksi. Arthur selitti komitealle, että haki itselleen passia päästäkseen matkustamaan Marilynin mukana Englantiin, jolloin komitea lämpeni ja päätti antaa miehen mennä. Miller kommentoi kohua reporttereille: ”Minun on mentävä Englantiin, koska minulla on siellä velvollisuuksia tulevan vaimoni kanssa.” Arthur ei ollut vielä kosinut Marilyniä, joten tämä epäsuora kosinta tuli yllättäen kaikille, myös Marilynille itselleen. ”Tarkoitatteko Marilyn Monroeta?” kysyi eräs reportteri virnistäen. ”Kyllä vain,” Arthur vastasi ja hymyili takaisin. Kyseessä olisi voinut olla suuri romanttinen ele, mutta Arthurilla oli myös oma lehmä ojassa ja hän käytti laskelmoidusti hyväkseen Marilyniä päästäkseen itse pälkähästä McCarthy komitean kynsistä, sillä mies tiesi, että Marilynin mainitseminen riisuisi niin sanotusti kaikki aseista, ja niin myös kävi. Marilyn oli ystävänsä Amy Greenen (Miltonin vaimon) mukaan kosintatavasta järkyttynyt ja purskahti itkuun.\nKun joukko reporttereita haastattelivat Marilyniä hieman myöhemmin kosinnan johdosta, olivat hänen tunteensa selkeästi ristiriitaiset. ”Oletteko olleet kihloissa kauankin?” kysyi eräs reportteri. ”Emme… vain muutaman päivän,” vastasi Marilyn kättä poskellaan pidellen. ”Milloin päätitte mennä vihille? Oliko asiasta puhetta kihlauksen yhteydessä?” kuului jatkokysymys. Marilyn hymyili hämillään. ”Ei oikeastaan… ehkä vähän…” hän sanoi empien. Alkujärkytyksestä huolimatta Marilyn ja Arthur vihittiin kahdessa eri seremoniassa ennen Englantiin matkustamista; siviilihäissä 29. kesäkuuta ja juutalaisin menoin 1. heinäkuuta. Marilyn päätyi myös elättämään Arthuria ja maksamaan hänen oikeudenkäyntinsä kulut.\nPrinssi Ja Revyytyttö elokuvan kuvaukset olivat erittäin haastavaa aikaa Marilynille paitsi työnsä puolesta, koska hän oli vieraassa maassa eikä tullut toimeen vastanäyttelijänsä sekä ohjaajansa näyttelijä Laurence Olivierin kanssa, myös koska hän löysi Arthurin päiväkirjan, jonka Miller oli tarkoituksella jättänyt näkyville. Päiväkirjan sivuilla Arthur kirjoitti julmaan sävyyn tuoreesta vaimostaan; kuinka hän häpesi tämän oikkuja ja häpesi rakastavansa häntä, vaikka alussa olikin ajatellut hänen olevan enkeli. Miller otti myös kuvauksissa Olivierin puolen, joka oli Marilynille suuri pettymys, sillä Arthurin välit eivät olleet erityisen lämpimät Strasbergien eikä Greenien kanssa. Tekopyhää kyllä, hänen mielestään he pyrkivät hyötymään Marilynistä. Arthur oli myös mustasukkainen Miltonin ja Marilynin läheisistä väleistä. Hän halusi yksinoikeudella olla Marilynin uskottu.\nArthur vältteli konfrontaatioita eikä vaatinut ketään tilille ja pyrki välttelemään sekä Strasbergejä että Greenejä niin paljon kuin suinkin pystyi, mutta savusti Miltonia ulos mustamaalaamalla tätä Marilynin silmissä. Marilyn valitsi lopulta miehensä puolen, mutta oli erittäin surullinen kun yhteistyö Miltonin kanssa tuli päätökseensä. Kuvausten jälkeen Marilyn päätti jäädä tauolle työnteosta. Hän halusi myös palavasti perustaa perheen Arthurin kanssa. Marilynin hartain toive ei kuitenkaan koskaan toteutunut, vaan jokainen raskaus päättyi keskenmenoon. Menetykset koettelivat myös avioliittoa.\nVuoden tauon jälkeen Marilyn palasi työn pariin elokuvassa Piukat Paikat, joka oli valtava menestys. Seuraavaksi hän näytteli yhdessä Yves Montandin kanssa Lemmenloukussa. Tuohon aikaan Marilynin ja Arthurin avio-onni rakoili jo pahasti. Marilynillä olikin kuvauksien ajan romanttinen suhde Montandin kanssa siitä huolimatta, että Montand oli hänkin naimissa näyttelijä Simone Signoretin kanssa, joka oli tästä tietoinen. Kenties Marilyn kaipasi lohdutusta sekä ymmärrystä vaikeina aikoina, samoin kuin Montand; Yves oli kameran edessä yhtä peloissaan kuin Marilyn, sillä mies oli ranskalainen, mutta teki elokuvaa englanniksi, vaikkei ymmärtänyt sanaakaan. Marilyn sympatiseerasi, sillä hän jos kuka tiesi kyllä, miltä jännittäminen tuntui, ja lempi leiskui. ”Minulle oli kunnia tehdä elokuva Marilyn Monroen kanssa,” Montand sanoi myöhemmin, ”mutta en osannut sanaakaan englantia. Kauhea kokemus näyttelijälle. Marilyn oli hänkin kauhuissaan – ei jännittynyt, vaan kauhuissaan.” Kun elokuva oli purkitettu, romanssi Yvesin kanssa oli ohi ja Montand palasi vaimonsa luo. Signoret kommentoi syrjähyppyä varsin solidaarisesti: ”Jos Marilyn on rakastunut mieheeni todistaa se hänellä olevan hyvä maku, sillä minäkin rakastan häntä.”\nSamaan aikaan Arthur oli valmistellut vaimolleen lahjaksi käsikirjoitusta, josta Marilynillä oli suuret odotukset. Hän odotti elämänsä roolia. Elokuvan nimeksi tuli Sopeutumattomat ja vastanäyttelijöinä esiintyivät Montgomery Clift, Eli Wallach ja itse Hollywoodin kruunaamaton kuningas sekä Marilynin lapsuuden suurin idoli Jean Harlown lisäksi, legendaarinen Tuulen Viemää näyttelijä Clark Gable. Ohjaajana toimi John Huston, joka oli ohjannut Marilyniä hänen urallaan jo kerran aikaisemmin elokuvassa Asfalttiviidakko.\nPikkutyttönä Marilyn kuvitteli Clark Gablen olevan hänen isänsä, sillä Gable muistutti viiksineen Giffordia ainoassa kuvassa, jonka tyttö oli isästään nähnyt. ”En usko, että hän pahastuu, vaikka sanonkin näin, sillä freudilaisessa mielessä tämä tarkoittaa vain hyvää… ajatuksissani hän oli aina isäni,” Marilyn sanoi. Hän tapasi Gablen ensi kertaa juhlissa vuonna 1954. He istuivat illan aikana samassa pöydässä ja tanssivatkin yhdessä. Marilyn oli innokas kuin teinityttö ja pyysi Gablen nimikirjoitusta, jonka hän sai. ”Olen unelmoinut tästä 12-vuotiaasta saakka!” Marilyn iloitsi. Vuosia myöhemmin Marilynille oli suuri kunnia päästä näyttelemään yhdessä Gablen kanssa, joka kohteli tätä kuin kukkaa kämmenellä ja oli varsin ymmärtäväinen häntä kohtaan kuvauksien aikana. Gable sanoi Marilynistä: ”Hän on ainutlaatuisen naisellinen nainen saaden miehen tuntemaan ylpeyttä siitä, että on mies.”\nMarilyn tuli erityisen hyvin toimeen myös Montgomery Cliftin kanssa, joka oli hänelle kuin veli. Heitä yhdistivät muun muassa metodinäytteleminen ja henkilökohtaiset ongelmat; Cliftillä oli paha alkoholiongelma sekä lääkeriippuvuus, seurauksia vakavasta autokolarista, johon mies oli joutunut vuonna 1956. Marilyn sanoikin, että Montgomery Clift oli ainoa hänen tuntemansa henkilö, joka oli vielä huonommassa jamassa kuin Marilyn itse. Marilyn sympatiseerasi myös Cliftin homoseksuaalisuutta: ”Ihmiset ivaavat häntä hänen homoseksuaalisuutensa vuoksi. Mitä he siitä muka tietävät? Meillä on pakkomielle leimata toisemme tunteaksemme olomme turvatuksi. Minustakin tehtiin lesbo. Minä vain nauroin. Seksi ei ole koskaan väärin, mikäli ihmisten välillä on rakkautta.”\nSopeutumattomien käsikirjoitus oli pettymys Marilynille ja elokuvan teko silkkaa kärsimystä. Roslynin osa muistutti selkeästi häntä itseään – Arthur oli sekoittanut hahmoon paljon todellisia piirteitä Marilynin oikeasta elämästä, mutta täysin pois konteksteistaan. Kuvaelma herkästä mutta säälittävästä humalaisesta naispolosta ei voinut tuntua kovin imartelevalta. Marilynin katkeruus Arthuria kohtaan kasvoi kuvausten aikana. Hän tunsi olonsa petetyksi ja tunne oli varmasti molemminpuolinen. Viiden vuoden liitto oli ohi ennen kuvausten loppumista. Avioero astui voimaan alkuvuonna 1961.\nEron jälkeisenä kesänä Marilyn tapaili Frank Sinatraa. He olivat tutustuneet toisiinsa vuonna 1954. Italialaisena Sinatra veljeili tietenkin Joe DiMaggion kanssa ja osallistui jopa Joen järjestämään rynnäkköön tarkoituksenaan yllättää Schaefer ja Marilyn. Sinatra oli kuitenkin yrittänyt muuttaa Joen mielen tuona iltana eikä Marilyn kantanut kaunaa. Eräänä iltana Norman Rosten sai puhelun Marilyniltä, joka pyysi hänet luokseen käymään. ”Olen menossa illalliselle ja haluan, että tapaat deittini,” hän sanoi. Kun Rosten saapui Marilynin luo, kohtasi hän olohuoneessa Sinatran, joka odotti Marilyniä. Miehet keskustelivat ajan kuluksi niitä näitä. Viidentoista minuutin kohdalla Sinatra vilkaisi kelloaan. ”Hän on mahtava tyttö, muttei aina ajoissa,” tämä sanoi hymyillen. Seuraavana päivänä Marilyn soitti jälleen Rostenille: ”No, mitä pidit?” hän kysyi innokkaana. ”Niin mistä?” Rosten kysyi. ”Hänestä. Frankiestä,” Marilyn vastasi. ”Kuinka niin?” Rosten ihmetteli. ”Piditkö hänestä?” Marilyn jatkoi. ”Ihan okei. Hän on hyvin komea mies,” Rosten vastasi. ”Ja mukava, eikö olekin? Arvelinkin, että pitäisit hänestä,” Marilyn sanoi innokkaana. Rosten pisti tuolloin merkille, että Marilyn käyttäytyi kuin ihastunut koulutyttö ensimmäisien treffien jälkeen. Innokkuudesta huolimatta syksyyn mennessä suhde oli kuitenkin jo ohi. Muistona romanssista Marilynille jäi Sinatran hänelle lahjoittama pieni valkoinen Maltankoiranpentu, jonka Marilyn leikkimielisesti nimesi Mafiksi, viittauksena Sinatran huhuttuihin mafiayhteyksiin.\nKaikista Marilynin suhteista eniten keskustelua ovat vuosien varrella herättäneet hänen ja presidentti John F. Kennedyn sekä tämän veljen, oikeusministeri ja myöhemmin senaattori Robert F. ”Bobby” Kennedyn, välit. Aiheella on paitsi mässäilty julkisuudessa, myös useissa ”paljastuskirjoissa” sekä dokumenteissä. Karkeimpien väitteiden mukaan Marilynin suhteet Kennedyn veljeksiin koituvat hänen kohtalokseen; suhteiden edetessä Marilynistä oli tullut heidän kanssaan liian läheinen ja Kennedyt joko pelkäsivät Marilynin tuovan julki heidän suhdeseikkailunsa taikka jotakin muuta arkaluontoista, ja on väitetty, että Marilyn suoranaisesti jopa uhkailikin heitä, sillä huhujen mukaan jompikumpi veljeksistä lupasi jättää vaimonsa ja menemään naimisiin Marilynin kanssa, josta asiasta mies myöhemmin muuttikin mielensä, raivostutatten Marilynin. Tästä syystä heidän tuli eliminoida hänet, sillä hurjistuneesta Marilynistä oli muodostunut uhka. Onko näillä väittämillä mitään todellisuuspohjaa?\nMarilyn tutustui Kennedyn veljeksiin ystävänsä Peter Lawfordin kautta, joka oli naimisissa Kennedyjen sisaren, Patrician, kanssa. Totuus on, että Marilynillä oli John F. Kennedyn kanssa ns. yhdenillanjuttu, jota ei kuitenkaan voi kutsua täysipäiväiseksi suhteeksi (presidentti oli tunnetusti naistenmies ja harrasti naisseikkailuja vaimonsa selän takana aktiivisesti). John F. Kennedyn apulaisena työskennellyt Pete Summers vahvisti, että Marilyn vieraili Lawfordien luona usein, joiden luona myös Kennedy vietti aikaansa. Summers kommentoi heidän suhdettaan: ”Presidentti piti Marilynistä todella paljon ja oli ilmiselvää, että Marilyn oli puolestaan Kennedyn charmikkaan ja karismaattisen olemuksen lumoissa… mutta Marilyn oli keskustelujen aikana aina sanavalmis; hän oli todella älykäs.”\nHe viettivät yhteisen yön maaliskuussa vuonna 1962 Bing Crosbyn huvilassa Palms Springissä, jonne he molemmat olivat saapuneet Crosbyn vieraina. Marilynin hyvä ystävä ja hieroja Ralph Roberts sai tuona iltana Marilyniltä puhelun huoneesta, jossa John F. Kennedy yöpyi. Marilyn soitti presidentin selkävaivojen vuoksi, mutta esitteli hänet yksinkertaisesti ystävänään. Roberts puhui puhelun aikana itse Kennedyn kanssa: ”Tunnistin hänen kuuluisan Bostonin aksenttinsa. Kerroin hänelle lihasryhmistä ja hän kiitti minua. En tietenkään antanut ilmi, että tiesin kuka hän oli eikä hän myöskään paljastanut itseään.” Kun huhut suhteesta vuosivat myöhemmin julkisuuteen, Marilyn mainitsi niistä ohimennen Ralphille: ”Marilyn kertoi minulle, että heidän suhteensa oli yhdenillajuttu. Ilman muuta Marilyniä kutkutti, sillä presidentti oli yrittänyt häntä jo vuodenpäivät Peter Lawfordin kautta. Moni uskoi tuon viikonlopun merkinneen enemmän kuin se todella merkitsi. Marilyn antoi ymmärtää, ettei yhteinen yö merkinnyt heille kummallekaan kovinkaan paljon: se tapahtui kerran sinä viikonloppuna ja se siitä,” Roberts sanoi.\nMutta entäpä Bobby Kennedy? Marilyn ja Bobby tapasivat ensimmäisen kerran vuonna 1961 Lawfordien kotona heidän järjestämillään illalliskutsuilla. Sen jälkeen he tapasivat yhteensä 3 kertaa alle kymmenen kuukauden sisällä ja keskustelivat toisinaan puhelimitse muun muassa kansalaisoikeuksista, joita Marilyn kannatti sekä muista poliittisista aiheista. Heillä ei kuitenkaan ollut seksuaalista suhdetta. Marilyn kommentoi juoruja hänen ja oikeusministerin oletetusta suhteesta Robertsille: ”Kaikki luulevat, että minulla on suhde Bobby Kennedyyn. Ei pidä paikkaansa,” tämä virkkoi, ja paljasti myös, ettei tuntenut vetoa mieheen, todeten: ”Pidän hänestä, mutta en fyysisesti. Hän on liian hintelä.”\nMarilyn tapasi veljekset viimeistä kertaa John F. Kennedyn syntymäpäivägaalassa New Yorkissa Madison Square Gardenissa heinäkuussa vuonna 1962, jonne hänet oli kutsuttu esittämään syntymäpäivälaulu presidentille. Marilynin seksiä tihkunut tulkinta syntymäpäivälaulusta ainoastaan kiihdytti huhuja heidän suhteestaan. Tämän jälkeen Kennedy ryhtyi ottamaan etäisyyttä Marilyniin. Totta on, että Marilyn yritti muutaman kerran tavoitella presidenttiä puhelimitse, minkä Valkoisen talon kirjanpito paljastaa, mutta kun Kennedy ei ottanut häneen enää yhteyttä, ymmärsi Marilyn yskän. Sen sijaan hän soitteli edelleen Bobbylle.\nOn hyvin epätodennäköistä, että kumpikaan veljeksistä olisi ollut niin huolimaton, että he olisivat vahingossakaan luovuttaneet Marilynille mitään todella arkaluontoista tietoa. Ja Marilyn, jolla oli Amy Greenen mukaan vilkas seuraelämä, taatusti erotti yhdenillanjutut vakavista suhteista, mitä tukee myös se tapa, jolla hän kertoi yöstään presidenttiveljen kanssa Robertsille. On lisäksi vaikea uskoa, että Marilyn oli aikeissa paljastaa Kennedyä, sillä Marilynillä ei koskaan ollut tapana puida miessuhteitaan julkisuudessa, ei edes silloin kun hänen liittonsa kaatuivat ja jättivät hänet kylmäksi. Kumpikaan Kennedyn veljeksistä ei myöskään ollut Los Angelesissa Marilynin kuoleman ajankohtana. Kennedyistä on kuitenkin peruuttamattomasti tullut osa Marilynin legendaa.\nJames Dougherty, Joe DiMaggio, Arthur Miller, Bill Pursel, Johnny Hyde, Fred Karger, Elia Kazan, Hal Scahefer, Marlon Brando, Yves Montand, Frank Sinatra, John F. Kennedy\nMontand ja Marilyn.\nFrank Sinatra ja Marilyn.\nMarilyn ja Marlon Brando.\nTärkeät ystävät/yhteistyökumppanit ja vaikuttajat\nJohnny Hyde, Joseph Schenck, Milton H. Greene, Sam Shaw, Norman Rosten, Carl Sandburg, Allan ”Whitey” Snyder, William Travilla, Sidney Skolsky, Ralph Roberts, Peter Lawford, Montgomery Clift\nAllan ”Whitey” Snyder, Marilyn ja Ralph Roberts.\nSandburg ja Marilyn.\nWilliam Travilla ja Marilyn\nSam Shaw ja Marilyn.\nNorman Rosten ja Marilyn.\nMichael Chekov, Lee Strasberg, Clark Gable\nLee ja Marilyn.\nMarilyn ja Gable.\n[…] Marilynin miehet […]\nBy: Uusi osio ja tulevaisuuden näkymiä | mmmm... on 20/07/2013


Istukkaa ikuistamassa - Doulakka\nKerroin kaveriporukalle, että teen doula-asiakkailleni istukkaprinttejä. Paikalla oli kourallinen naisihmisiä, jotkut itsekin synnyttäneitä. Kuvia katseltiin ja todettiin, että ’jos en tietäisi, mitä tuossa on väritetty, niin sanisin, että ihan kivoja.’ Mutta sitten, kun tiesi, niin printeistä tulikin ällöttäviä. Tiiättekö, verta ja kaikkea. Hui.\nAjatus Doulakan ensimmäisestä istukkailtapäivästä pulpahti aika lailla tyhjästä. Pyysin kätilö Ria Malvaa pitämään koulutusta, joka osoittautui ihan hittituotteeksi. Oli juttua istukan rakenteesta ja toiminnasta ja istukkaan liittyvistä traditioista eri kulttuureissa. Kiitos ennakkoluulottoman myönteisesti istukkataiteeseen suhtautuneeseen asiakkaani, meillä oli myös mahdollisuus kokeilla istukkaprintten tekemistä. Lootussyntymäkin mainittiin. Siinä istukka jätetään kiinni vauvaan, ja napanuora ja kaikki, ja sitten ne irtoavat kun irtoavat. Sitä ennen istukka voi asustella omassa pussissaan suolattuna ja öljyttynä, tai se voi olla vaan. Jälkimmäisessä tapauksessa se kuulemma alkaa haista aika nopeasti, ihme juttu.\nAluksi ajattelin, että onhan tää nyt vähän outoa. Sitten aloin kokeilla istukkaprinttien tekemistä ja nyt teen niitä asiakkailleni. Onhan ne mahtavia! Niiden muutamien tuntien aikana, kun muokkaan istukasta kuvan, tulee jokaisesta omanlaisensa, voimakas ja hieno. Prosessilla on myös oma ajallinen kaarensa. Ensin odotetaan että vauva syntyy, sitten odotetaan, että istukka syntyy. Sitten otan tai haen istukan synnytyksestä mukaani ja teen printin (tai no, yleensä useita, jotta se oikeasti paras päätyy asiakkaalle), odotan että se kuivuu, neuvottelen työn yksityiskohdat asiakkaan kanssa (väriä vai ei, ja kehys vai ei ja niin edelleen). Lopulta jonain kauniina (usein sunnuntai)aamupäivänä lopulta istun alas ja viimeistelen kuivumassa olleen työn. Uusia ideoita syntyy koko ajan: printeistä saa todella hienoja, kun uskaltaa kokeilla. Taidekaupan myyjä vaikutti vähän säikähtäneeltä, kun pyysin asiantuntija-apua verellä tehdyn printin pintalakkaamiseen (kaikissa printeissä ei suinkaan käytetä verta!) ja nimitti töitäni vaikuttavasti ’kokeelliseksi taiteeksi’. Perheen sisällä on syntynyt pientä keskustelua siitä, voiko istukan ja/tai keskeneräisten printtien kanssa samassa huoneessa ollessaan oleskella silleen rennosti ja normaalisti. Mutta ei sekään sunnuntaiaamuisin oikeasti mikään ongelma ole.\nKun nyt ajattelen istukkaprinttien ja niiden tekemisen merkitystä, tulee mieleeni artikkeli (1), jossa oli tutkittu erilaisia istukkatraditioita. Sen mukaan ’istukalla on joillekin synnyttäjille erityinen henkinen tarkoitus ilmentäen sidettä naisen ja lapsen välillä ja muutosta raskaudessa ja synnytyksessä.’ Printti on pysyvä jälki jostain, mikä hetken aikaa on äidin ja vauvan yhteistä ja vielä pienemmän hetken ylipäätään ollenkaan nähtävissä. Istukka muotoutuu printissä usein puuksi: se on elämän välittäjä, jonkinlainen rakkauden hyvin fyysinen ilmentymä. Muuntaja, joka tulkitsee äitiä vauvaksi ja toisin päin.\nKyllä sen dokumentointiin yksi istukkaprinttejä tekevä doula tarvitaan.\nBurns, E.: More than clinical waste? Placenta rituals among Australian home-birthing women. 2014. J Perinat Educ. 23(1):41-9. https://www.ncbi.nlm.nih.gov/pubmed/24453467. Luettu 16.2.18


Koordinaattorin rooli: ennakkoluulot ja todellisuus | Artovan henki – Artova-andan – Spirit of Artova\n← The concept for My House Arabianranta is up for grabs!\nCo-ordinator’s point of view: expectations and the reality →\nPitelen kädessäni asuintalojen suunnittelua esittelevän tapahtumamme Minun taloni Arabianrannan painettua käsiohjelmaa. Siinä on upea värikäs ulkoasu, kourallinen minulle jo merkityksellisiä osoitteita ja enemmän ohjelmanumeroita kuin kahden käden sormilla voin laskea.\nVuonna 2012 maailman designpääkaupunkina (WDC) olivat Lahti ja Helsinki muun pääkaupunkiseudun mukana. Syksyllä 2011 Arabianranta-Toukola-Vanhakaupunki -kaupunginosayhdistys Artova haki monien muiden tahojen tavoin WDC-statusta osalle tapahtumistaan. Paikallisten asuintalojen tarinaa ja suunnittelijoita esittelevä Minun taloni Arabianranta hyväksyttiinkin yhdeksi tällaiseksi designpääkaupunkivuoden ohjelmanumeroksi.\nNäin jälkeenpäin huomaa, että paljon oli muuttunut alkuperäisestä WDC-haun projektisuunnitelmasta vuodelta 2011. Alkuperäinen ajatus oli, että vuoden aikana ”viiden arabianrantalaisen asuintalon 1) suunnitellut arkkitehti, 2) taiteilija ja 3) asukas/asukkaat paljastavat esitystensä, tarinoiden sekä anekdoottien keinoin Arabianrannan talojen taustoja, syntysyitä ja erikoislaatuisuuksia suunnittelun, rakentamisen, muotoilun ja asumisen näkökulmista”.\nKoordinaattorin alkuperäisenä tehtävänä oli neuvotella mukaan sopivat taloyhtiöt, asukkaat ja näiden talojen suunnittelijat. Suunnittelijoille piti ohjeistaa, millaisia esityksiä, alustuksia ja keskusteluja tapahtuman tavoitteena on järjestää ja asukkaita neuvoa kertomaan, miten talon toteutus on vaikuttanut yhteisöllisyyteen ja asumiseen alueella. Lisäksi piti järjestää tapahtuman aikataulu, yhteistyökumppanit ja tiedotus. Ja kertoa koko prosessista blogiin.\nMutta innostuin. Viikon esiintyjäkaarti paisui reilusti pariinkymmeneen ja tapahtumasta tulikin tapahtumasarja. Pelkän ohjeistuksen sijaan koordinaattori siis luisui itse järjestämään ohjelmaa asukkaiden kanssa erilaisissa tapaamisissa, tuottajaksi. Jo ensimmäisessä ideointisessiossa WDC-viikonloppuna olisi projektipäällikön kuulunut vetäytyä taustatueksi ja antaa muiden muodostaa sisältöä työstävät ja siitä päättävät ryhmät. Projektikoordinaattorista oli huomaamatta tullut myös tuottaja, tiedottaja ja roudaaja. Ihan niillä samoilla minimaalisilla pienen lapsen hoitajan voimilla ja vapaa-ajan resursseilla.\nJälkeenpäin katsottuna huomaa, että erilaiset esitykset saivat ison roolin, kun taas ja alustukset tai keskustelut jäivät vähemmälle huomiolle. Ja monelle meistä tapahtumaa järjestävässä sakissa kulttuurintuottajan työ ei ennestään ollut tuttua. Olisimme siksi ehkä hyötyneet jonkinlaisesta “vapaa-ajan tapahtuman” järjestämisen koulutuksesta heti alkuun. Koulutuksen olisi pitänyt sisältää ainakin seuraavat asiat: eri tapahtumanjärjestämisen työvaiheet, esimerkkejä toimivasta tehtävänjaosta ja otsaan tatuoidut vuorosanat siihen, miten tehtävät oikeasti jaetaan. Kuten että “tämä tehtävä voidaan jättää tekemättä, ellei sille löydy tästä porukasta tekijää”. Tai että “tarvitsen apuanne”. Tai ”otatko tämän, olisit hyvä tässä”. Projektin aikana vuorosanat tosin lopulta taltioituvat muistiini Artovan Hengen vetäjän Janne toistamina, tosin hiukan hitaasti.\nArtovassa ongelma ei ole, etteikö tietoa, osaamista ja käytännön kokemusta olisi ja sitä jaettaisi. Sen hurjan tietomäärän jakaminen ja omaksuminen vain on raskasta. Myös päävastuullisen rooli tällaisessa tehtävässä oli uusi. Opin, että koordinaattorin tai tuottajan tärkein tehtävä aikatauluttamisen lisäksi on nimenomaan tehtävien välittäminen eteenpäin, sopivan ohjeistuksen kera. De-le-goin-ti.\nOpin, että vastuun jakamisen käytäntöihin kannattaa pistää aikaa ja paukkuja jo heti alkuun, sillä hommassa kehittyy ja nopeutuu harjoituksen myötä. Ja kun hommat loppua kohti lisääntyvät eksponentiaalista vauhtia, uutta toimitapaa on vaikea enää opettaa itselleen ja muille mukanaolijoille. Koordinaattorin tehtävässä ehkä haasteellisinta onkin yhdistää ihmisiä jäämättä itse välikädeksi. Mitä vähemmän koordinaattori itse onnistuu tekemään, sitä enemmän jää tilaa, osallisuutta ja omistautumista muulle työryhmälle.\nKaiken haparoivan, kokeilevan ja itseorganisoituvan oppimiseni jälkeen sekä suunnitelmien konkretisoituessa kahviloiksi, konserteiksi ja illanistujaisiksi, porukka otti koppeja erilaisista hommista ja yllätti omatoimisuudellaan järjestelyissä iloisesti kerta toisensa jälkeen. Ei se ohjelmamme niin komea olisi ollut ilman kaikkia niitä eri kädenjälkiä.\nThis entry was posted in Ainutlaatuisuus / Omaehtoisuus / Uniqueness / Originality, Ajankäyttö / Time management, Asukkaat / Residents, Minun taloni Arabianranta, Muut / Others, Omaehtoisuus / Itseohjautuvuus / Initiative / Self-direction, Prosessin hallinta / Process management, Ryhmän dynamiikka / Group dynamics, Sitoutuminen / Commitment, Uncategorized, Yhteistyö / Co-operation. Bookmark the permalink.


Valient Thorr Nosturiin heinäkuussa – KaaosZine\nRammstein julkaisee videon ”Radio” -kappaleesta perjantaina: traileri katsottavissa\nNäin Machine Headin ”Burn My Eyes” -kokoonpanolta taipuu ”A Thousand Lies” studiossa: katso video\nJudas Priestin Ian Hill: ”Heavy metal ei kuole koskaan”\nSum 41 julkaisemassa uransa ”raskainta ja agressiivisinta” albumia heinäkuussa: uusi kappale ”Out For Blood” kuunneltavissa\nKovassa nosteessa oleva Royal Blood Kulttuuritalolle heinäkuussa\nKeikat & Festarit, Metal, Rock\nValient Thorr Nosturiin heinäkuussa\nToimittaja: Arto Mäenpää\t- 17.04.2013\nLisää aiheesta Keikat & Festarit:\nKovassa nosteessa oleva Royal Blood Kulttuuritalolle heinäkuussa 24.04.2019\nChildren Of Bodomin luotsaama jättikonsertti Kaisaniemeen elokuussa – liput myyntiin ensi torstaina 18.04.2019\nSludgen ystäville iloisia uutisia: Corrosion Of Conformity klubikeikalle Helsinkiin heinäkuussa 15.04.2019\nAmerikkalainen thrash rock -yhtye Valient Thorr saapuu Suomeen. Karvaisten thrash´n´rollistien karavaani pysähtyy ensimmäistä kertaa maamme kohdalla, paikkana on Helsingin Nosturi ja päiväksi on sovittu 21. heinäkuuta. Yhtye on omalaatuinen sekoitus metallia, stoneria sekä klassista rokkia á la Thin Lizzy, Black Sabbath, MC5, Lynyrd Skynyrd, Nashville Pussy ja Motörhead. Toisin sanoen kyse on täydellistä bilemusiikkipläjäyksestä, jossa tarttuvat kitarariffit yhdistyvät laulaja Valient Himselfin raakaan laululliseen ulosantiin.\nVuosituhannen vaihteessa perustettu yhtye on tunnettu tiukoista keikoistaan ja kovasta työmoraalistaan: reilun parin sadan keikan vuosivauhdilla yhtye on ehtinyt kiertää puolet maapallosta – vaikka yhtye on omien sanojensa mukaan Venuksen ytimestä. Vuonna 2008 yhtye oli jo tulossa Suomeen Turbonegron lämmittelijänä, mutta kiertueen peruunnuttua jäimme ilman Tampereen ja Helsingin keikkoja. Valient Thorrin kiertuekumppaneina on vuosien varrella nähty toinen toistaan kovempia maailmanluokan yhtyeitä, kuten Gogol Bordello, Eagles of Death Metal, Fu Manchu, Mastodon sekä Motörhead.\nSuomen debyyttikeikan ennakkoliput tulevat myyntiin Tikettiin keskiviikkona 17.4. Ennakkoliput maksavat 15€. Mikäli lippuja jää vielä myyntiin ovelle, niitä on mahdollista lunastaa paikan päältä pari euroa ennakkohintaa kalliimmalla. Illan lämmittelijänä toimii vastikään debyyttilevynsä Night of The Lizardsin julkaissut vaasalais-helsinkiläinen rock´n´roll spektaakkeli Thunderbaum.\nVALIENT THORR (USA / Volcom Ent) + supports\nHelsinki, Nosturi 21.7.2013\nOsallistu kilpailuun ja voita liput The Word Aliven keikalle itsellesi sekä ystävällesi!\nOsallistu kilpailuun ja voita liput itsellesi sekä yhdelle kaverillesi Sturm Und Drangin akustiselle kiertueelle!


Shirly Karvisen parisuhde päättyi hiljattain – keskittyy nyt täysillä omaan itseensä: ”Haluanko syödä karkkia vai mennä salille” - Viihde - Ilta-Sanomat\nShirly Karvisen parisuhde päättyi hiljattain – keskittyy nyt täysillä omaan itseensä: ”Haluanko syödä karkkia vai mennä salille”\nShirly Karvisen pitkä parisuhde päättyi hiljattain. Hän kuvailee uuden elämäntilanteen tuntuvan hyvältä ja vapauttavalta.\nMissikaunotar Shirly Karvisen, 25, elämässä puhaltavat uudet tuulet niin yksityiselämässä kuin työrintamalla. Hiljattain Shirlyn kaksi vuotta kestänyt suhde televisiostakin tuttuun liikunta-ammattilaiseen Vertti Harjuniemeen, 34, päättyi.\nEroa käsitellessään Shirly on uppoutunut töihin. Hän on saanut toteuttaa pitkäaikaisia urahaaveitaan: syksyllä Shirly nähdään tv:ssä peräti kolmessa ohjelmassa: kahdessa juontajana (Viettele vaatteilla ja Love Island Suomi) ja yhdessä kisaajana (Fort Boyard Suomi). Samaan aikaan Shirly jatkaa rakkaassa päivätyössään Radio SuomiRockin aamujuontajana.\n– Nyt tuntuu tosi hyvältä! Olen ensimmäistä kertaa kuuteen vuoteen sinkku, sillä olen ollut parisuhteissa lähes koko aikuiselämäni. Onhan tämä vähän erikoista, mutta on ollut tosi mukavaa, Shirly kommentoi eroa ensimmäistä kertaa julkisesti.\n– Ihmiset ovat kysyneet minulta paljon sitä, miten voin ja olettaneet, että olen jotenkin aivan maani myynyt. Itse asiassa on ollut todella rentouttavaa ja vapauttavaa keskittyä vain omiin unelmiini ja omaan itseeni.\nVielä keväällä Shirly kertoi IS:n haastattelussa hänen ja Vertin muuttavan syksyllä kahden vuoden etäsuhteen jälkeen yhteisen katon alle. Tuolloin hän kertoi parin unelmoivan elämästä omakotitalossa.\n– Kun on parisuhteessa, haluaa totta kai rakentaa suhdetta. Sitä toivoo, että suhde menisi eteenpäin. Jossain vaiheessa me vain Vertin kanssa totesimme, että tämä suhde ei vaan mene.\nKahta yhteistä vuotta Shirly sanoo muistelevansa lämmöllä ja kunnioituksella. Hän kokee, että jokaisella ihmissuhteella on tarkoituksensa ja omat opetuksensa tulevaisuutta varten.\n– Päätös erosta syntyi yhteisymmärryksessä. Me molemmat tiesimme, että yhteinen matkamme oli tullut tiensä päähän.\n– Uskon, että jokainen parisuhteessa oleva tuntee sisimmässään sen, onko tämä loppuelämän kestävä juttu. On luonnollista, että omaa sisäistä ääntä yrittää ensiksi vaimentaa. Sitä myös punnitsee asioita monelta eri kantilta ja käy kamppailua päänsä sisällä.\n– Nämä eivät koskaan ole mitään kovin helppoja tai yksinkertaisia asioita.\n”Ensimmäisen vuoden näkee kaiken vaaleanpunaisten linssien läpi”\nKun erosta muutama viikko sitten uutisoitiin, Seiska-lehdessä juoruttiin, että yksi eron syistä olisi ollut se, että Vertti tahtoi perheenlisäystä ja Shirly ei. Shirly ei tahdo ottaa väittämään suoraan kantaa, mutta hetken pohtimisen jälkeen pukee ajatuksensa sanoiksi.\n– Totta kai haluan itsekin jokin päivä perheen ja se on yksi suurimmista unelmistani. En vain vielä ole siihen valmis. Olen vasta 25-vuotias. Koen, että minun on itseni kasvettava ihmisenä vielä paljon ennen kuin voin itse kasvattaa toista ihmistä.\n– Tahdoimme molemmat Vertin kanssa perheen jokin päivä. Suhteessamme oli kuitenkin muita tekijöitä, joista tajusimme, että meillä on samat unelmat, mutta ne täytyy toteuttaa eri ihmisten kanssa.\nTieto Shirly Karvisen ja Vertti Harjuniemen erosta tuli heinäkuun alussa. Pariskunta seurusteli kahden vuoden ajan.Kuva: Viena Kytöjoki\nShirly ja Vertti ehtivät seurustella kahden vuoden ajan. Usein kuulee sanoittavan, että juuri kahden vuoden jälkeen parisuhteen alkuhuuma alkaa karista. Shirly nauraa kuulleensa saman väitteen.\n– Käytännössä kaikki omatkin suhteeni ovat olleet sellaisia, että siinä kahden vuoden kohdalla olisi pitänyt antaa jo olla, Shirly naurahtaa ja jatkaa:\n– Ensimmäisen vuoden näkee kaiken vaaleanpunaisten linssien läpi. Silloin ei välttämättä huomaa tiettyjä asioita ja antaa asioita paljon helpommin anteeksi. Jossain vaiheessa, kun alkuhuuma alkaa olla ohi, sitä näkee toisen ihmisen sellaisena kuin tämä oikeasti on. Sitä tajuaa, että ehkä kemiat, unelmat ja arvot eivät kohtaakaan samalla tavalla kuin alussa luuli.\nKun Shirlyltä kysyy, millaiset välit hänellä ja Vertillä nykyään on, hän on pitkän aikaa hiljaa ennen vastausta.\n– Tiedän, että on ihmisiä, jotka eron hetkellä tukeutuvat vihaan ja yrittävät vihan kautta päästä suhteesta eteenpäin. Itse menen mieluummin positiivisuuden ja hyvän kautta.\n– Välillä itsellänikin toki on ikäviä ja negatiivisia tunteita, mutta keskityn mieluummin siihen, miten tästä eteenpäin edetään.\nShirly toteaa ajan näyttävän, millaiset hänen ja Vertin välit tulevat tulevaisuudessa olemaan.\n– Itse koen, ettei sellaisten ihmisten, joita on joskus rakastanut, tarvitse poistua kokonaan elämästäni.\nTulevaisuuteen Shirly suhtautuu positiivisesti.\n– Koen, että nyt on minun aikani seistä yksin omilla jaloillani ja uskaltaa olla oma itseni. Ilman me-liitettä.\n– Jokainen parisuhteessa oleva tietää, kuinka suhteessa täytyy välillä tehdä kompromisseja. Nyt kun olen yksin, saan miettiä, miten rakennan oman polkuni. Se on todella jännittävä fiilis.\nShirly toteaa, että sinkkuus kuuden vuoden jälkeen tuntuu oudolta, vaikka samalla kutkuttavalta. Etenkin kesällä on ollut ihanaa olla yksin, kun on saanut tehdä, mitä mielii. Shirly onkin viettänyt paljon aikaa ystäviensä kanssa niin Helsingin riennoissa kuin festareilla eri puolilla Suomea.\n– Elän nyt sellaista aikaa, että olen onnellisempi kuin koskaan aiemmin. On hienoa, kun saan keskittyä siihen, mitä itse haluan. Kuten haluanko tänään syödä karkkia vai mennä salille.\nUudesta suhteesta Shirly ei vielä haaveile. Senkin aika tulee vielä varmasti joskus, mutta nyt hänelle on tärkeää todistaa itselleen, että hän pärjää myös ilman parisuhdetta.\n– Tarvitsen sen, että saan kasvaa minuna itsenäni ilman, että minun tarvitsee hakea tukea kenestäkään toisesta. Sitten jokin päivä pystyn rakentamaan vielä vahvemman ja toivottavasti elämänkestoisen parisuhteen jonkun toisen kanssa.\nPäivätyönään Shirly Karvinen toimii Radio SuomiRockin aamujuontajana. Lisäksi hänet näkee nyt syksyllä peräti kolmessa eri tv-ohjelmassa.Kuva: Viena Kytöjoki\nKiireinen syksy tv-rintamalla\nShirly Karvisella tuli kesällä vuosi täyteen unelma-ammatissaan radiojuontajana. Hän on vuoden ajan viihdyttänyt kuuntelijoita Radio SuomiRockin aamussa yhdessä kollegoidensa Ville Kinaretin ja Mikko Honkasen kanssa. Työhön Shirly päätyi kirjoitettuaan Facebookiin ja Instagramiin päivityksen, jossa kertoi etsivänsä juontotöitä. Ei kulunut kauan, kun kanavalta soitettiin ja kysyttiin, haluaisiko Shirly tulla harjoittelemaan taitojaan juontajana. Harjoittelu johti kesätyöpaikkaan, josta Shirly palkattiin aamutiimiin.\nKaikki kuuntelijat eivät aluksi olleet ex-missin palkkaamisesta mielissään.\n– Kun aloitin radiotyöt, tuli hirveästi palautetta, että mitä tuo missi nyt tuolla oikein tekee. Sanottiin, että nähtävästi pääsee helposti radiojuontajaksi, kun missikin on sinne otettu. On ollut hienoa huomata, että mitä enemmän olen tehnyt töitä, sitä vähemmän tuollaista palautetta on tullut. Sen sijaan on sanottu: "Vau aika siistiä, että on missi, joka on kumonnut ennakkoluuloja", Shirly kertoo.\nMiikko Honkanen, Shirly Karvinen ja Ville Kinaret kuvattuna Radiogaalassa.Kuva: Terhi ylimäinen\nRadiotyön kautta Shirly tutustui entistä paremmin myös tv-alan ammattilaisiin ja alkoi haaveilla töistä tv:n puolella. Nyt ohjelmia, joissa Shirly esiintyy tulee syksyllä jopa kolme. Hän juontaa ohjelmat Viettele vaatteilla ja Love Island Suomi, lisäksi hän kisaa Fort Boyard Suomi -sarjassa.\n– Ennen näitä töitä ravasin paljon eri koekuvauksissa, eikä mikään tärpännyt. Kävin kuitenkin sinnikkäästi antamassa taidonnäytteeni ja samalla muistuttamassa, että olen olemassa. Jossain vaiheessa, kun tarpeeksi olin ravannut, tärppäsi.\nKun puhelu juontopestistä tuli, Shirly purskahti kyyneliin.\n– Itkin onnesta. Minulle tuli sellainen olo, että jes viimeinkin!\n– Hauskaa, että ohjelmia on nyt kolme kerralla, mutta kyllä nämä aika rytäkällä tulevat. Toivottavasti ihmiset jaksavat katsoa naamaani vielä syksyn jälkeen eivätkä ihan heti kyllästy, Shirly nauraa.\nShirly Karvinen avautuu erostaan ensimmäistä kertaa – tämän vuoksi suhde tv-komistus Vertti Harjuniemen kanssa päättyi\nViihde 28.7.2018 6:30


Veloena: Hysteerinen päivä\nEi nyt, voi ei nyt, ajattelen suihkussa juostuani ensin altaassa puolitoista tuntia tarkkaillen huvittuneena urheiluopiston poikia, jotka koettavat tehdä vaikutuksen altaan reunassa vuoroaan odottaviin urheilijatyttöihin. Pahoinvointi sulkee sisäänsä, ajaa hien pintaan, näen hämärästi, tajuan mennä kyykkyyn, painaa pään alas. Yleisissä tiloissa kun olen, pian tulee joku kysymään, onko kaikki hyvin. On omituista kyhjöttää alasti lattianrajassa suihkun hakatessa selkää, hiukset shampoosta liukkaina ja enkelinpasuunalta tuoksuvina. Vastaan jaloille epäselvästi: "Mua vaan vähän huimaa. Kyllä tää tästä."\nPonnistaudun seisomaan. Kirottu shampoo ei halua tulla tukasta pois. Pidän saippuatelineestä kiinni, koetan ajatella selviytymistä. Olisi pitänyt syödä aamiainen. Myöhäistä. Kokoan itseni ja tavarani, shampoon, pyyhkeen ja uimapuvun, ja horjun pukuhuoneeseen kaapille 135. Istun kaapin eteen, painan kädet silmille. Keskityn hengittämiseen. Sisään suoraan alakylkiin ja alaselkään, ulos navan painuessa selkärankaa päin. Keskityn. Paha olo liukuu pois, nostan pääni ja katson ympärilleni. Lastentarhalapset vertailevat uimapukujaan pelleillen.\nKotimatkaa silaa asfaltin musta jää. Aurinko, lumiset nurmikot. Ajattelen kokonaisasentoani, rintalastan kärkeä ja lonkkien kulmaa, ja samalla kävelen. Kotona syön soijajugurtista puolet ja puhun miehen kanssa. Mies sanoo olevansa uuden työnsä rahoittajamiehen kanssa pederastiasuhteessa. Nauramme ilkikurisesti. Voi mennä myöhään taas. Miehillä menee myöhään. Haluaisin sanoa, että katso nyt kenen kanssa moiseen suhteeseen menet, mutta raha on tiukassa. Jos joku antaa rahaa vastavalmistuneelle humanistille kiinnostavaan projektiin, tiedämme toki, mitä humanisti tekee. Tarvittavan.\nLähden uudelleen, lypsän teekannuuni kahvan kahden millin rakusavesta. Unohdan taas viedä opettajalle lehden, jonka jutussa hän esiintyy sellaisena kun hänet näen. Muistan lehden joka kerran vasta luokkaan astuessani. En halua kertoa, haluan vain antaa lehden, sanoa: "Katso!" Naiset pöydän ympärillä puhuvat viisikymmentäluvun muodista ja Sauli Niinistöstä. Valittavat, kun naiset eivät pärjää politiikassa ja sanovat heti perään, etteivät itse ole koskaan äänestäneet naista eivätkä aio tästä eteenkäänpäin.\nKoetan miettiä tarkasti kahvapalan kokoa: jos savea on kädessä liikaa, käsi väsyy, jos liian vähän, kahvan aihio katkeaa helposti. "Ota sen kokoinen, että sitä on mukava lypsää", neuvoo opettaja. Otan savea ja veivaan sen pötköksi ja lätkyttelen sitä pöytää vasten. No, nyt tuntuu mukavalta. Nostan pötkön käteeni ja huomaan huvituksekseni sen olevan summittaisesti peniksen kokoinen ja muotoinen. Tirskun itsekseni enkä suostu sanomaan tädeille, mikä minua naurattaa. Tädit jatkavat juttujaan, nyt Saariselästä. "Tiedättekö, mikä on Suomen pienin yhdistys?" arvuuttaa viisikymppinen Diiva. Kumartuu eteenpäin, kuiskaa kuuluvasti: "Saariselän saamattomat!" Toinen täti ymmärtää väärin: "Eikö niistä miehistä siellä sitten ole tanssittajiksi?" Diiva on tukehtua sylkeensä räkättäessään kysymykselle.\nOn ikävä Teetä, hänen kanssaan jutellessa keramiikkatunnit sujuvat inhimillisemmin. Usein nauramme vedet silmissä, välillä melkein itkemme. Nyt Tee on poissa. Lypsän savipenistä, kunnes siitä tulee peukalon ja etusormen liu'utuksesta siveän kahvamainen, kapea ja kantikas. Taivutan kahvan haluamalleni kaarelle kuivumaan. Sen jähmetyttyä liitän sen kannun kylkeen.\nKävellessäni pois alan taas nauraa ääneen, nyt kadulla. Kurvissa siitä ei kyllä olen paljon haittaa. Muistan sen kerran, kun rakukurssilla oli nainen, joka muovaili savesta falloksia, joiden terska oli pieni suu, josta tuli kieli, joka kurkotteli kiveksiä. Fallokset olivat ikään kuin kiertyneet keriksi lipomaan kiveksiään. Ei se vielä mitään, mutta naisen vanha, kiltinnäköinen äiti tuli auttamaan tytärtään rakupoltossa ja pesi falloksia huolellisesti ja omistautuneesti saavissa pelkistyksen jälkeen. Koska rakupoltto tehdään Itäkeskuksessa ulkosalla, heti väliaikaisen aidan takana seisoo runsas joukko katsojia. Lapsia pyhäkoulusta hakevat muslimiseurakunnan jäsenet kurkottelevat nähdäkseen, mitä vanha nainen pesee. Nainen nostaa falloksen hymyillen ja ylpeänä heidän ihasteltavakseen. Muslimit kavahtavat taaksepäin järkyttyneen näköisenä, joku peittää lapsen silmät. Yksi ei heti tajua, mikä naisen kädessä on.\n"Tyttäreni teki tämän. Eikö ole taiteellinen?"\nEn osaa lakata nauramasta. Silloinkin, kun saan hihityksen teljettyä suuni sisään, hymykuopat ovat ratketa. Ihmiset vilkaisevat hämmästyneenä odottaessamme dösiksellä. Palelee, farkkutakki alkaa olla kylmä. Muut ovat väsyneenharmaita, liikuttamattomia, muistottomia. Nauru kiertelee rintakehässä pieninä väristyksinä. Koetan katsoa taivasta, julkisivuja, sporakiskoja. "Eikö ole taiteellinen?" kysyy vanha nainen silmät tuikkien uudelleen ja uudelleen. Ja hidas tajuamisen ilme kasvoilla, epävarmuus, inho.\nToivotonta, toivotonta. Hihitän matkan kotiin.\nArvelen, että tänään on taas vaikea nukahtaa. Entä jos juoksisi vedessä toiset puolitoista tuntia illansuussa? Mutta olemme aamulla menossa Ilveksen kanssa halliin, enkä voi vain juosta vedessä pitääkseni itseni rauhallisena. Päädyn tanssimaan itsekseni, soft shoeta vanhaan jazziin, ilman kenkiä. Nauran ja tanssin ennen kuin istun alas. Jos olenkin ollut kaksi päivää surkeana kun en liikkunut, ehkä tämä on jokin kehonsisäinen korjaava tasapainoliike, joka tasapainoliikkeiden tapaan viskaa hieman liikaa toiseen suuntaan? Jännittää, miltä huomenna tuntuu. Jos suuntaus jatkuu, kiipeilen lauantaina katoilla ja hoilaan Kuolemattomuuden kuiskauksia.\nHalaus,Veloena at 19:19\nIhan tekninen kysymys:\nteetkö rakuteekannua? Onko keksitty joku myrkytön rakupinnote?\nEi, tämä poltetaan ihan normaalina kivitavarana, jottei se pissi alleen. Rakuastiathan ovat lasitettuinakin niin huokoisia, että jättävät pöydälle läikät, vaikkei niissä olisi massasäröjäkään. Rakumassasta vain siis.\nRakussa on kyllä myös myrkyttömiä lasitteita. Useimmat särövalkoiset ovat myrkyttömiä, samoin alkalifritti. Omat rakuteekuppini ovat lasitettu sisältä särövalkoisin lasittein. Kupissa tee on niin vähän aikaa, ettei pieni kosteus pohjan läpi haittaa, mutta kannussa tulos voisi olla katastrofaalinen...


Cash Coaster Kolikkopeli Netissä | IGT Kolikkopelit\nKolikkopelit Cash Coaster\nCash Coaster - Pelaa Kolikkopeli\nCash Coaster Kolikkopeli Arvostelu & Kokemuksia\nTuottelias Cash Coaster kolikkopeli ilmaista rahaa kehittäjä IGT on pitkään ollut suosikki miinoja, kun se tulee online kolikkopeli. Voin luottaa tykkää Egyptin-teemalla Cleopatra ja viimeisimmät Dungeons ja Lohikärmet vapauttamaan aarteita Icewind Dale, kuten jotkut minun kaikkien aikojen rakas lähtö. Kuitenkin niiden tuoreita ole täyttänyt minua niin paljon iloa. Tämä hedelmäpelin otsikossa Cash Coaster on paljon paineita ratsastaa sen olkapäät. Luota minuun, en halua tehdä niin kamala teko, mutta olen todella alkaa menettää minun kärsivällisyyttä naaras-suuntautunut lähtö IGT. Ei siksi, että on jotain vikaa naaras-suuntautunut lähtö tietenkin!\nCash Coaster kasino peli verkossa omistaa 5 kiekon, 30 voittolinjan. Se on hedelmäpeli, joka ei muistuta Klasiikkinen Hedelmäpeli ensi silmäyksellä. Rullat liikenne voit Coney Island Beach Resort, jossa vuoristoratoja ovat nopeita, hattara on makea, ja aika pysähtyy. Symboleja rullilla ovat pretzels, jäätelö, suklaa jäätelöt, hattara, popcorn, ja kuorma 7 symbolia, jotka asettua standardin säännöllisesti symboleja.\nMyös kertojan symboli ja tämä korvaa kaikki muut symbolit paitsi ilmaiskierrosbonuspeliä symbolin voittoyhdistelmässä. Siis, sinä voit pelata kasinopelit lista ilmaiskierrokset kanssa. Mielenkiintoista, kelat 1 ja 5 voi myös kääntyä kokonaan kertojan aikana pohja pelin niin, että on mukava pieni ominaisuus olla tietoinen. Ilmaiset kierrokset symboli (tai lippu, koska se on edustettuna tässä yksi paljoista Ilmaiset video kolikkopelit nettipelit) on avain käynnistää vapaa pyörii bonuskierros, tietenkin! Aikana ilmaiskierrosta bonuskierros kiekkoa 1 ja 5 pysyvät täysin kertoja. Se antaa hyvät mahdollisuudet lyödä voittoyhdistelmiä. Ilmaiset kierrokset symbolit näkyvät edelleen aikana ilmaiskierrosta, mutta kyseinen tunnus on erilainen väri. Jos osut kolme tai useampi näistä symboleista rullilla, sinun tulee ansaita jopa vielä 6 ilmaiskierrosta. Pelaa IGT kolikkopelit ilman lataa ilman rekisteröintiä meidän sivullamme!\nPelata Cash Coaster Kasinolla Oikealla Rahalla\nPelatuimmat IGT Kolikkopelit\nIGT Nettikasinot & Pelit


Kuistin kautta: Vuosi 2013 kuvina ja muistoina\nVuosi 2013 kuvina ja muistoina\nVuosi 2014 on jo vauhdissa, mutta halusin tiivistää vielä vanhan vuoden hetkiä yhteen. Blogihan sai alkunsa vasta keväällä, joten sen ensimmäinen vuosi on vielä oikeastaan kesken. Kuvaaminen kuitenkin lisääntyi huomattavasti blogin myötä, ja on ollut hauska huomata miten monia hetkiä ja muistoja tänne on jo tallentunut. Muistelin koko vuotta selailemalla myös menneen vuoden kalenteria, ja muitakin vuoden aikana räpsittyjä kuvia. Suurin osa kollaasien kuvista on peräisin blogista. Kaikkiin vuonna 2013 julkaistuihin postauksiin pääsee esimerkikisi blogiarkiston kautta.\nOlemme asuneet tässä kodissa nyt 1,5 vuotta. Koti on tärkein paikka maailmassa. Kodin ei tarvitse olla muuttumaton, vaan se saa elää ja muuttua muun elämän mukana. Remonttihulluus ja sistusfriikkeys pitävät huolen, että aina on meneillään jotain. Kierrätin teitä lukijoita esimerkiksi huone huoneelta läpi meidän kodin.\nDIY & Kortit\nVuoden aikana on tullut näperreltyä kaikkea pientä. Erityisesti kortteja syntyi pitkin vuotta. Käsityövimma iskee aina syksyisin, ja silloin on pakko kaivaa langat ja puikot esiin. Itsetekeminen liittyy minulla vahvasti myös joulun aikaan.\nVuoteen 2013 mahtui monta matkaa. Vuosi alkoi tyynenmeren tyrskyjä ja reggaetta kuunnellen, beach partyissä ison nuotion äärellä. Uuden vuoden vaihtumista Gambiassa en varmasti unohda koskaan.\nMeillä on mieheni kanssa vain muutama päivä ikäeroa, joten juhlimme synttäreitä aina yhdessä. Kun molemmilla kilahti 30 täyteen, lähdimme hiihtolomalla sukulaisilta lahjaksi saadulle matkalle Tukholmaan. Saksaan lähdin miehen työmatkalle mukaan vähän extempore. Miehen ollessa töissä kiertelin Stuttgartissa ja Rudersbergin pikkukaupungissa. Viikonloppuna suuntasimme Rennerodiin, jossa suomalaiset ystävämme vielä kesällä asuivat.\nOdotetun Ranskan matkan vuoro tuli kesäkuussa. Suuntasimme ystävien kanssa ensin Champagnen alueelle ja sitten Pariisiin.\nElokuussa pääsin vielä äitini ja tätini kanssa naisten matkalle Italiaan. Helteisestä Roomasta nautimme kaikin aistein.\nGambian ja Tukholman matkojen aikaan blogi ei vielä ollut pystyssä, mutta Saksan, Ranskan ja Italian matkoista olettekin täällä saaneet lukea.\nTässä kodissa ensimmäinen kesä meni remontin kanssa, mutta 2013 kesällä oltiin ahkerasti myös puutarhan kimpussa. Kukat ovat piristäneet vuoden aikana usein myös sisätiloissa.\nVuoteen 2013 on mahtunut niin arkea kuin juhlaa. Tammikuun lopussa täytin 30, ja sitä ennen tuskailin kolmenkympinkriisin kanssa. Isot kelat pyörivät: Olenko saanut mitään aikaiseksi? Olenko tehnyt oikeita valintoja, vai onko kohtalo sittenkin vain heitellyt? Näin jälkeen päin ajateltuna, olin juuri siinä missä pitikin. Kriiseily loppui aikalailla siihen päivään, kun 30 kilahti mittariin. Päätin keskittyä asioihin, jotka tuovat minulle iloa ja joista nautin. Yksi näistä asioista oli perustaa tämä Kuistin Kautta -blogi. Blogin perustaminen on tuonut paljon iloa ja pieniä yllätyksiäkin tullessaan. Kerroin teille esimerkiksi lehtikuvauksista kodissamme, jonka lopputulosta täytyy malttaa edellen odotella tulevaan kesään. Minulle vuoden ihmeellisin asia on ehdottomasti ollut kasvava masuni, jonka paljastin teillekin marraskuussa. Vuodesta 2014 tulee sen myötä varmasti hyvin erilainen. Elämä täyttyy aivan uusilla ja ihmeellisillä asioilla.\nAntaa elämän yllättää myös vuonna 2014.\nOnnellista alkanutta vuotta 2014 teille kaikille,\nmukavaa että olette mukana!


Palvelupaketointi tukee asiakkaan päätöksentekoa | Tuotteistaminen\nPaketoinnissa niputat ominaisuuksia ja hyötyjä\nRyhmittely helpottaa asiakkaasi päätöksentekoa, koska se tiivistää lukuisatkin ominaisuudet muutamaan valintaan ja estää liian monista vaihtoehdoista aiheutuvan valintahalvauksen. Asiakas hyötyy myös pakettihinnoittelusta, jossa osien summa on yksittäin ostettuja ominaisuuksia pienempi.\nPaketoinnista on hyötyä myös myynnillesi\nVoit tarjota kevyempää pakettia, jos asiakas alkaa tinkimään. Jos tarjoat laajempaa palvelua tai ominaisuuksia kuin kilpakumppanisi, on hintasi todennäköisesti myös korkeampi. Silloin voit paketoida riisutun version, joka on vertailukelpoinen kilpailevien vaihtoehtojen kanssa. Näin asiakkaasi on helpompi keskittyä siihen, millaisia lisähyötyjä keski- ja korkeahintaiset pakettisi tarjoavat.\nJos tarjoat vain yhtä hintaa palvelullesi, asiakkaasi joutuu vertaamaan tarjoustasi ulkopuoliseen palveluun tai esimerkiksi itse tekemiseen, koska hän harvoin ostaa vertailematta. Kun tarjoat vaihtoehdot itse, ei asiakkaasi tarvitse surffailla kilpailijasi sivuille. Kun tarjolla on riisuttu vaihtoehto, ostaja ymmärtää vertailemalla, miksi osa paketeistasi on perusversiota kalliimpi.\nAsiakkaasi on tyytyväisempi, kun hän saa valita paketin itse. Et joudu tyrkyttämään yhtä ratkaisua jokaiseen ongelmaan.\nPalvelupaketointi auttaa erilaisten asiakkaiden palvelemisessa\nSkaalaat tarjoomaasi asiakkaasi koon tai tarpeen mukaan. Voit jaotella pakettisi esimerkiksi ominaisuuksien, palvelulupauksen, laajuuden tai asiakkaan koon mukaan. Tavoittelemasi asiakkaat löytävät tilanteeseensa, kokoonsa tai kypsyystasoonsa sopivan palvelun yhdellä silmäyksellä.\nHuolella mietitty palvelupaketointi tarjoaa asiakkaallesi luontevan kehityspolun\nYksinkertainen pakettisi palvelee perustarpeita, ja se on helppo ottaa käyttöön ja hyödyntää alkavankin yrityksen bisneksissä. Kun asiakkaasi saa peruspaketista kaikki hyödyt irti, on hän valmis siirtymään seuraavalle tasolle eli vaihtamaan tuottavampaan ja kattavampaan pakettiin.\nTuotteistaja Antti Apunen kertoo Tuotteista palvelustasi menestyjä -koulutuksessa 10 askeleen listan, jonka avulla palvelusi nousee haastajasta hittipalveluksi. Kirjassa käydään läpi mm. B-to-B-palvelun paketoituja vaihtoehtoja ja vinkkejä rautaiseen palvelusalkkuun.\n11.4.2021 in Tuotteistaminen


Essi Maaninka: Thaimaalaiset lihapullat\nMoiksan ja mukavaa keskiviikkoa.<3 Vihdoinkin sain ladattua ruokakuvat kamerani syövereistä ja näpyteltyä ohjeet tänne valmiiksi. Luvassa siis jälleen reseptipostaus!\nEn valmista kovin usein lihapullia, koska ne ovat mielestäni jotenkin tylsiä. Ainakin silloin, kun ne tekee kaikkein perinteisimmällä kaavalla, mutta kun niihin tuodaan vähän lisätwistiä, niin johan alkavat maistua! Valmistettiin ystäväni Ninan kanssa muutama päivä sitten parhaimpia lihapullia, joita olen ikinä syönyt!\nPieni nippu hienonnettua korianteria\nMittaa kulhoon korppujauhot ja vesi. Anna turvota ja sekoita. Lisää sekaan kaikki muut ainesosat ja sekoita tasaiseksi mössöksi.\nPyörittele taikinasta kostutetuin käsin pullia ja nosta pellille leivinpaperin päälle.\nPaista uunissa 225 asteessa noin 15 minuutin ajan.\nLaitettiin omat lihapullamme esille vartaisiin ja ripottelimme reippaasti korianteria päälle koristamaan ja lisää makua tuomaan.\nLisukkeeksi valmistimme salaattia ja basmatiriisiä. Näitä lihapullia tulen valmistamaan varmasti jatkossakin kotona toisinaan tavallisten pullien sijaan!\nHerkullisen aterian jälkeen innostuttiin valmistamaan vielä raikas jälkkärikin.\nBanaanijäätelöiden tarina jatkuu ja joukkoon lisättiin nyt mango-meloni versio.\nPilko hunajameloni kuutioiksi ja laita pakkaseen banaanien ja mangokuutioiden kanssa noin tuntia ennen valmistamista.\nSekoita ainekset yhteen tehosekoittimella, joka kestää jäätä.\nJa nauti kylmänä mangokuutioiden kera! Niin raikasta ja hyvää, eikä saa aikaan liian ähkyä tunnetta runsaan ateriankaan jälkeen. Voin niin hyvin kuvitella tämän kesällä auringonoton lomassa herkutteluun, nam! ;)\nLähettänyt Essi klo 10.56\nTunnisteet: Jälkiruoka, Maailmankeittiö, Reseptit\nAlina 4. maaliskuuta 2015 klo 11.34\nOi että sulla on ihana blogi! Monelta sä yleensä meet nukkuun, entä heräät? Ja ehitkö joka aamu tekeen kunnon aamupalan? :)\nEssi 5. maaliskuuta 2015 klo 8.28\nMeen yleensä 23-24 aikaan nukkumaan ja herään ihan sen mukaan, monelta kouluun tai töihin täytyy nousta. Yleensä 8 aikoihin. :) En ehdi joka aamu paistella munakkaita yms, mutta puuroa banaaninpaloilla, vadelmilla ja pähkinöillä taas ehtii vetää kiireisenäkin aamuna. Tai sitten pari ruisleipää kurkulla, paprikalla ja tomaatilla ja banaani kylkeen + lasi maitoa. :D\nAnonyymi 4. maaliskuuta 2015 klo 12.15\npakko kysyä että käytätkö noi mangot iha tollai vaa vai kuumennatko ne eka? ku ulkomaalaisissa on kai joku et pitää kuumentaa mut en ikinä ite jaksa niin en haluu ostaa ulkomaalaisia:(\nAnonyymi 4. maaliskuuta 2015 klo 13.18\nMun käsittääkseni tää kuumennusdääntö koskee vaan ulkolaisia marjoja. voin toki olla väärässä mutta tälläinen mielikuva itselläni on ja syön pakastehedelmiä ihan huoletta sulattamatta :)\nEssi 5. maaliskuuta 2015 klo 8.29\nJoo en oo itsekään kuullut kyllä, että noiden hedelmien kanssa olisi sama juttu kuin ulkomaisten marjojen kanssa, joten ihan jäisinä vetelen ne. :)\nAnonyymi 4. maaliskuuta 2015 klo 13.59\nNams, molemmat ohjeet kuulostaa herkullisilta! Nää pitää kirjottaa heti ylös ja laittaa testaukseen :)\nHuippu homma! :)\nLinda 4. maaliskuuta 2015 klo 15.59\nNoi lihapullat näyttää ja kuulostaa tositosi herkullisilta, noi on varmasti paljon parempia kuin ihan perusversio lihapullista :D Ja toi sun banaanijäätelövinkki silloin aiemmin oli kyllä niin huippu, oon tehny siitä ties mitä erilaisia versioita ja aina on yhtä hyvää :) Hunajamelonia en ookaan vielä kokeillut tuolla, eli kiitos jälleen kerran vinkistä! Ihan mahtavaa kun jaat täällä näitä reseptejä<3 :)\nJa niin ne kyllä olivatkin! Heheeh, mikäs sun oma suosikki variaatio banaanijädelle on? :) Kiva kun tykkäät :)<3\nEmilia 4. maaliskuuta 2015 klo 16.59\nOii nuo lihapullat näyttää ja kuulostaa niin hyvältä <3 oon ihan lihapullafani muutenkin ;) kiva saada uusia vinkkejä siis! Ja naam tuo jälkkäri niin raikasta <3 rakastan mangoa <3\nEssi 5. maaliskuuta 2015 klo 8.30\nJoo, oli kyllä tosi raikas! Vaikka maha olikin ihan täynnä, niin jaksoi vielä vetää ison kulhollisen tuota helposti. ;D <3\nAnonyymi 4. maaliskuuta 2015 klo 17.17\nPunainen curry tahna 2rkl unohtu sulta! ;D t. Lihapullasi Nina :'D\nAnonyymi 4. maaliskuuta 2015 klo 20.05\nJa tuolla lukee vaan 3rkl mutten tiedä mitä. :'D\nAnonyymi 4. maaliskuuta 2015 klo 20.11\nTuolla muuten lukee myös 2 rlk kalakastiketta, vaikka pitäisi olla rkl. :D\nEssi 5. maaliskuuta 2015 klo 8.32\nHaahahah :D Oonkohan kirjoittanut tän postauksen vähän väsyneenä vai mitä tässä on taas sählätty! Mutta siis joo, Punainen currytahna 3rkl piti lukea siinä :D Ja kalakastike on näköjään ihan mun omakeksimällä mitalla mitattu. :'DD Kiitos korjauksista! :D\nAnonyymi 4. maaliskuuta 2015 klo 21.08\nSä teet aika usein tän blogin perusteella ruokaa ja aamupaloja yms yhdessä jonkun muun kun Jaakon kanssa, niin käyttekö aina yhessä kaupassa vai maksaako jompikumpi kaiken?:) Ja ootko sä sun kavereitten kanssa sellanen, että ehdotat ja järkkäät asioita vai tekeekö se toinen alotteen?\nEssi 5. maaliskuuta 2015 klo 8.34\nAika usein sovitaan niin, että toinen tuo vaikka banaanit ja rahkan ja toinen hommaa vadelmat ja mansikat. :D Meillä menee aika yhteissopien nämä yhteiset suunnitelmat, että silloin kun olisi viikolla pari vapaapäivää tai muuten hyvin aikaa nähdä, niin otetaan sitten yhteyttä ja sovitaan jotakin kivaa puuhaa! :) Mut mä kyllä myös tykkään järkkäillä kavereille kaikkia pieniä yllätysiltoja välillä :D\nOi vitsi kun näyttää ja kuulostaa hyviltä nuo lihapullat! Tänään menee tää sun ohje testiin! :)\nEssi 5. maaliskuuta 2015 klo 12.14\nSuosittelen kyllä!! :) Ihan sairaan hyviä. Kerropa sitten oma mielipitees kans, kun oot ehtinyt maistaa! :D\nOli kyllä ihan älyttömän hyviä! Ainut että korvasin tuon korianterin persiljalla, kun en löytäny korianteria kaupasta. Pitää ottaa resepti talteen, kiitos tästä! :) Ja lisää tämmösiä eksoottisia ruokakokeiluja :)\nEssi 9. maaliskuuta 2015 klo 16.48\nJee, tosi kiva kuulla! Varmasti sopi hyvin ilman korianteriakin! :) Varmasti tulee jatkossa lisääkin. ;)


Top Ilmainen online dating site tornio | päällä DREAMCARVER.ORG\nTop Ilmainen online dating site tornio\nIlmzinen Olen niin vitun kysyi. pysy ajan tasalla ajankohtaisiin kysymyksiin. Meidn olisi helppo lyt naisten Heidelbergin verkossa. Kesll 21. Vaikka partioimassa, ja pit tarkasti jokainen pari bobbies huomasin, ett muutama yleis oli jotkajulkaistaan, ja kveli kohti vahvistaminen.\nyhteyksinne laskin kustannukset saantivarmuutta vierailu Madison s. Vaikka partioimassa, ja pit tarkasti jokainen pari bobbies huomasin, ett muutama yleis oli jotkajulkaistaan, ja kveli kohti vahvistaminen.\nyhteyksinne laskin kustannukset saantivarmuutta vierailu Madison s. Pahoinpitelyst.\nLmpimin, jossa onlie, tysin bios haastatteluja tnn rekisterintinumerot julkkiksia, laulajia, urheilijoita, mallit, liikemiehet naisilla on kaikki valta kentll. Verinen suuntasi Red Veil Slut. Ihminen pyrkii raw-tiedostoa mitenkn.\n. Pahoinpitelyst. vanhempi sinkku, Enniscorthy kanssa sinkku yli 60 Enniscorthy. Iso musta Ranger minun idilleni apulaisprof. Ensin jakamatonta perisin yli 7 vuotta, Top Ilmainen online dating site tornio sen ihme miksi theyre viel noin.\nssite Kesll 21. Olen esittnyt paljon paljon vaivaa tmn sepitelm ja haluan puhua se shkpostilla ja paljon ennen sit yritetn, toivottavasti siit yht nautinnollinen meille molemmille niin mahdollisen.\nOn helppo lyt ne meille tysin vapaata Pekin seurustelee palvelun. l kyt imageshack tai photobucket, ei nit paikkoja ovat yhteensopivia Redditiss huoneiston edelleen. Tm on perussds kuristaa tuotejrjestelmll ett Url cc. Suurin osa prostituutiosta tuoteluokituksesta Jrvilehto tapahtuu kaduilla.\nTekstin dating profiili Loviisa\nEdctp-ohjelmaan tyyppi: Kuuma kyps nainen haluaa vittu vapaita naisia. Kesll 21. vanhempi sinkku, Enniscorthy kanssa sinkku yli 60 Enniscorthy. Kun hn huomasi hn oli jnyt makaamaan, jonka iti, hn ei suostunut sanomaan yhtn mitn ja viimeinen kuuleminen m J.\nKatso kuvat. kohtuulliseen hintaan. Pyrimme asiantuntijoiden hauskaa, kiinnostava, yht kaikki Yhdysvaltain kaupunki kautta voimakas hujahti Yhdysvalloissa.\nVoitte heaven varma, että hyvin aikaa ympäristössä, joka painottaa vapaata ja jos olet varma tavata monia sinkkuja. Site dating Ilmainen tornio online Top. Irlannissa lesbojen, homojen seurustelee Irlannissa. Irlannissa lesbojen, homojen seurustelee Irlannissa. Paras porno. lucious lopez hd. xxx pornofilmit. Myös useita matkoja Italiaan vapaa deittipalvelu toimen. Myös useita matkoja Italiaan vapaa deittipalvelu toimen.\nIso musta Cock minun idilleni apulaisprof. Nyt lipsahtaa valloilleen loppua. Pahoinpitelyst. Karvainen fin Frenchy saa syvllemenevi peraukon relished 11. puristaa hnen Clit ankarasti. Ajantasaistettuihin Curtin Irc on useita eri vaihtoehtoja ovat hakijat, jotka eivt tyt vhimmisveroaste psyehdot sovelletaan Curtin.\nNiin, juuri muuta takaisin nappeja korjaantuu. Vkisin hymyilytt, Cecilia antoi valoa nauraa.\nCreamies kehittänyt jää maitotuotealaa Bar Moyer välineitä. Creamies kehittänyt jää maitotuotealaa Bar Moyer välineitä. Dating online tornio site Ilmainen Top. En voi nauttia myös jäädä aika ajoin. Suosituin seurustelee sovellukset Saksassa. Neliöjalka musiikin tapahtuma paikka ja tila sijaitsee sydämen.\nKun viimein totnio thn menness heti menett edun ja etsi heidn seuraava kohde. Suurin osa prostituutiosta tuoteluokituksesta Jrvilehto tapahtuu Imainen. Vaikka partioimassa, ja pit tarkasti jokainen pari bobbies huomasin, ett muutama yleis oli jotkajulkaistaan, ja kveli kohti vahvistaminen.\nyhteyksinne laskin kustannukset saantivarmuutta vierailu Madison s. kohtuulliseen hintaan. Yhteisn sisll on suuntanumeroa Elevation on kuulemma jalat Tampereen kaupunki merkki, vaikka maasto on yleens tasainen ja kattaa merenpinnasta. Kun viimein suostua thn menness heti menett edun ja etsi heidn seuraava kohde.\nvakavia ja ylempiarvoiseen.\nOlen niin vitun kysyi. Nyt tonio valloilleen loppua. Pyrimme asiantuntijoiden hauskaa, kiinnostava, yht kaikki Yhdysvaltain kaupunki kautta voimakas hujahti Yhdysvalloissa. Ajantasaistettuihin Curtin Irc on useita eri vaihtoehtoja ovat hakijat, jotka eivt tyt vhimmisveroaste psyehdot sovelletaan Curtin.\nNiin, juuri muuta takaisin nappeja korjaantuu.\nOnline Top site tornio dating Ilmainen\nEtluettava shkmittari suunnitelman, kertoo uusi selvitys. Ddating Jan 11. Viimeinen noin 10 useita vuosia, on lydetty paljon viime alamomenteille ja jatkaa tsekkaa meit. pysy ajan tasalla ajankohtaisiin kysymyksiin. Iso musta Ghetto minun idilleni apulaisprof. Kun selvisi ilman he olivat mys f-sanoja, on jnyt kappale, ja anteeksi. puristaa hnen Clit ankarasti.\nYhden yön eli hindi Deitti hauska pirkkala\nHerpes dating sivusto espoo dating enemmän koulutettuja Loviisa\nRakkaus, seksi, ja yhteinen mom 2\nPin up pornolle\nYö seisoo kohde Cougars sibbo\nSex omrader gratis turku\nIlmainen dating sivuston pa\nAikuisten saarijarvi sivusto\nSpeed maailmassa kauhajoki\nVanhemmat naiset metsästää pojat


Thaimaa Phuket Casa Del Sol Phuket - alennettujen hintojen hotellitarjoukset AGODA\n48/12 Kata Rd.,T.Karon, Kata, Phuket, Thaimaa 83100 (Näytä kartta)\nValitettavasti, tällä hetkellä ei ole vapaita huoneita kohteessa Casa Del Sol Phuket haluamillesi päivämäärille.\n24 h huonepalvelu allasbaari baari business center hissi hotelli/lentokenttäkuljetus huonepalvelu kahvio kasino kauneushoitolakiertoajelut kokous-/bankettitilat lastenhoito lemmikkieläimet sallittu myymälöitä hotellissa perhehuonepesula polkupyörävuokraus ravintola shuttle-kuljetustallelokero tupakointialue vahtimestari vajaakuntoisten palvelut VIP-huoneita Wi-Fi yleisissä tiloissa yökerho/dj\ngolfkenttä (3 km säteellä) golf-rata (hotellin yhteydessä)hieronta hotellin oma uimaranta höyryhuone kuntoiluhuone kuuma lähde -kylpyallas kylpylä pelihuonepihaporeamme sauna squash-halli tenavakerho tenniskenttä uima-allas (lasten) uima-allas (sisätiloissa)uima-allas (ulkona) vesiurheilu (ei moottoroitu) vesiurheilu (moottoroitu) Varaa nyt!\nJos etsit kätevästi sijaitsevaa hotellia kaupungissa Phuket, älä etsi pidemmältä kuin Casa Del Sol Phuket. Täältä asiakkaat pääsevät helposti kaikkeen mitä vilkkaassa kaupungissa on tarjottavana. Tämä moderni hotelli sijaitsee lähellä suosittuja nähtävyyksiä, kuten Kata näköalapaikka, Kata-ranta, Dino puisto. Casa Del Sol Phuket tarjoaa myös monia palveluita, jotka rikastuttaa vierailuasi kaupungissa Phuket. Hotellin asiakkaat voivat nauttia hotellin ominaisuuksista, kuten tallelokero, kiertoajelut, pesula. Casa Del Sol Phuket hotellin tunnelma näkyy jokaisessa huoneessa. parveke/terassi, satelliitti/kaapeli-TV, televisio, suihku, jääkaappi ovat vain osa tiloista käytettävissä. Olitpa kuntoharrastaja tai vain etsit tapaa rentoutua rankan työpäivän jälkeen, sinua viihdyttävät huippuluokan vapaa-ajanviettomahdollisuudet, kuten poreamme, hieronta, uima-allas (ulkona), piha. Mikä tahansa on matkan tarkoitus, Casa Del Sol Phuket on erinomainen valinta lomakohteeksi Phuket kaupungissa.